text:
CARITA SUNDA
Raheut Hate Ku ManehnaLAMUN
pareng keur cicing hareupeun hawu, barimeuleum sampeu, diharudum ku samping butut, teupoko ngelepus udud daun kawung, dibarengan kuhiliwirna angin isuk, teu poho cai kopi paitsageulas. Ari diuk luhureun jojodog, geus pasti barimilang katunggara, ngitung ka bingung. Da kusababhate keur gudawang , lain kulantaran raheutkakadek bedog atawa kakeureut raheut ku peso. Dapuguh ieu mah gudawangna oge lantarankanyeunyeurian kusabab bebene direbut batur. Eh,lain direbut ketah, da puguh manehna hayangankanu lain.Lamunan tinggal lamunan, da geuning ari keurngarandapan ka sedih mah naon anu katenjo kupanon teh sagala rungseb, nenjo ember sigatutunggul kubur, nenjo cai es rujah kalapa sigadahdir, nenjo mobil ge apan siga beca butut anungadon camberut. Diuk dina jojodog asa ngalayangkakalayangan, sok rus ras kana sumeblahna manah,asa hayang teuing ngajol ka jurang anu jero, atawangadagorkeun sirah kana tihang listrik. Cai kopipait teh asa beuki pait, melel, geus teu wawuh deui
jeung letah, bener…. sok hayang nyeblokkeun cai
kopi kana rarayna anu geulis, nu geus ngaraketanhate, udud daun kawung mah geus puguh, datidituna oge hangru, bau, asa mingkin hangru,hanyir nu aya.Duh, asa poek mongkleng buta rata kieu alamdunya. Rek lumaku kaditu ka dieu geus teusumanget, da sumangetna geus beakeun dipaokanku bebene hate. Komo lamun leungen abus kanasaku boh baju boh calana, duit geus beak, gajihsabulan teh ngan saukur beak keur mayar setoranMotor. Keuna ku paribasa nete semplek nincak semplak, kitu salah kieu salah, lamun awak keur tiismah sagala rupa oge karasa tiisna;Hate asa beuki gudawang, moal bisa diubaran kukarembong beureum, moal bisa dibeukeut kusamping kebat, nalika katenjo bebene hate pangupa jiwa pujaan manah keur digagandong kukabogohna. Katenjo ku juru panon manehna menisuka bungah, seuseurian, atoh, gumbira,sedengkeun ari kuring ngadon ngolomoh curuk,bari reumbay ku ci panon ngalembereh kana pipi.Bener, katunggara euweuh tungtungna, hayangteuing anu digandong teh labuh, terus anungagandongna oge pipilueun labuh, salian ti labuhteh hayang teh sirahna diadu jeung batu cadas, terus
katenggar ku tanduk munding mang Ganda. Kitu…
hate oge jadi goreng ka batur, sirik pidik jadi cirinaati.Keur ngadon ngalamun hareupeun hawu, gorowok anu jadi nini ngageroan. Duh, geus pasti rek nitahbalanja ka Warung atawa maraban hayam jeungembe. Geus puguh awak asa lalungse, kari-karidititah kudu ngalakonan nu karitu patut. Mendingngasupkeun sirah kana hawu jigana teh, maturanbeuleum sampeu dina ruhayna seuneu anumarakbak. Ngan, ari ngalawan kanu jadi nini mahteu wani, da ceuk mang Haji Jajang ge eta teh dosagede, sanajan keur gering hate, embung ari dikutuk jadi batu atawa arca kunu jadi nini mah. Kapaksabari ngulapes-ngulapes oge nyamperkeun kanu jadinini. Masih di harudum ku samping butut, beungeutmah geus puguh leuwih butut alabatan bubuturan jeung topo paranti ngepel.
Duh gusti…. Nini nitah ngala cai, kudu nimba di
sumur Haji Ook. Mangkaning kudu ngaliwatan kaimah manehna. Rek ngala cai kanu jauh geus puguhwaregah, kapaksa sanajan era jeung embung nenjomanehna oge ngala cai teh ka Sumurna Haji Ook.Ember dibawa meni beurat nakeran asa ngajingjingstum jeung beko, samping masih dipake morosotsaeutik mah teu jadi masalah, da keur nyeri hateieuh, buuk masih acak-acakan kusabab can mandikana tilu poena, awak ngan saukur dibunian ku kaossangsang kohok, geus teu sumanget barangpake kupapakean anu aralus teh, calana levis, baju cele,
kameja jeung kaos merek ” Harley Davidson” mah
geus teu dipalire. Komo make minyak seungit mah,dalah minyak me
rek ” Bulgary atawa Kenzo” oge
geus teu ka ambeu-ambeu acan seungitna. Bulukelek rangeteng siga hurang anu napel kana bulubitis, teuing bau teuing heunteu da ku irung mah teukaangseu-angseu acan.Jantung ratug, manah sumeblak, nalika nenjomanehna keur sasapu hareupeun imah. Rek nguliseud ka pipir kaburu katenjoeun. Dada asabeuki rongkah kaduruk nalika manehna gugupay,
lain ku lengueun tapi ku sapi nyere, ” KangKesinih….!” Pokna teh. Duh kieu geuning ari jalma
leutik mah teu ku batur ku deungen padangahinakeun. Jigana dianggap runtah kuring teh.Disaruakeun jeung kalakay daun nangka.Bari leumpang lalaunan hate dipinuhan ku amarahkapaksa ngadeukeutan manehna.


c: text/html

text:
Tai hiang
Tai hiang mangrupakeun zat nu kabentuk nalika sanyawaan beusi tai hiangan (korosi) alatan ayana oksigén jeung cai. Tai hiang téh mangrupakeun campuran oksida beusi jeung hidroksida.
Di alam, beusi téh aya dina bentuk bijih hématit salaku oksida beusi; nya kitu ogé logam beusi nu condong balik deui kana bentuk nu sarupa nalika aya udara (hidrogén, oksigén, nitrogén, jsb.) jeung cai. Tai hiang téh mangrupakeun produk réaksi oksidasi logam beusi kana bentuk anu sacara énérgétik leuwih dipisuka.
Prosés tai hiangan dibagi kana tilu hambalan: (1) kabentukna ion beusi (II) tina logamna, (2) kabentukna ion hidroksida, jeung (3) réaksi éta dua zat ditambahan ku oksigén nu ngahasilkeun tai hiang.
Beusi mangrupakeun komponén utama waja, sahingga korosi waja mindeng kapanggih, sabab kiwari mah beusina sok dipaké dina bentuk aloy.
Dina beungeut logamna, beusi dioksidasi jadi beusi (II):
- Fe → Fe2+ + 2e−
Éléktron nu dileupaskeun ditéwak ku oksigén nu leyur dina cai sahingga jadi ion hidroksida:
- 4e− + O2 + 2H2O → 4OH−
Ion hidroksida lajeng paadu jeung ion beusi (II) jeung oksigén lianna sahingga jadi oksida beusi. Bentuk umumna mah
- Fe2+ + 2OH− → Fe(OH)2
- 4Fe(OH)2 + O2 → 2(Fe2O3.xH2O) + 2H2O
Sumber rujukan[édit | sunting sumber]
- Rust, Wikipédia édisi basa Inggris (28 Juli 2006)

robotstxt: allowed

filter: keep


text:
Tenis Meja
Ténis méja nya éta salah sahiji tina cabang olahraga kaulinan, nya éta mangrupa kaulinan anu ngagunakeun bola leutik.[1] Ténis méja mangrupa hiji kaulinan nu nggunakeun méja keur lapanganna nu diwatesanan ku jaring (nét) nu ngagunakeun bola leutik nu dijieun tina celluloid jeung maénna ngagunakeun panggebug atawa disebut bét.[2]
Sajarah ténis méja[édit | sunting sumber]
Ténis méja mimiti dipakawanoh di nagara Indonésia kira-kira taun 1930. [1]Nalika éta kaulinan ténis méja ngan dilakukeun ku urang Walanda wungkul keur ngeusian waktu kosong atawa pikeun rékréasi di balé panglawungan.[1] Jadi bisa disebutkeun yén kaulina ténis méja mangsa harita tacan dipikawanoh ku masarakat Indonésia. [1]Ti mana asal kaulinan ténis méja nepi ka ayeuna tacan dipikanyaho sacara pasti.[1] Kitu ogé iraha mimiti dipaénkeun jeung saha nu mimiti maénkeunana.[1] Aya nu boga pamadegan yén kaulinan ténis méja asalna ti bangsa Iran, sabab kaulinan ieu salaku kaulinan zaman purba nu ngagunakeun kai keur alat panggebugna sedengkeun bolana dijieun tina usus sato anu dieusian ku udara.[1] Tapi urang Perancis ngadebatkeun salaku hak ciptana ku nyebutkeun yén dina abad ka-12 di Perancis geus dipikawanoh jeung dipikaresep ku bangsana kaulinan nu ngagunakeun bola digebug ku leungeun.[1] Aya ogé nu boga pamadegan yén diahir abad ka-19 dumasar kana data nu dikumpulkeun di perpustakaan, dipikanyaho yén mangsa harita perwira ti ketentaraan di daérah jajahan Inggris di benua Afrika Selatan, geus nyobaan kaulinan ténis méja, hiji kaulinan nu digunakeun pikeun hiburan. [1]Éta kaulinan dilakukeun di luhureun méja, di tengah-tengahna dipasang jarring nu dijieun tina sapatu tentara. [1]Sedengkeun nu digunakeun salaku panggebug nya éta sapotong kai nu lébar, nu dijieun siga rakét ténis jeung bolana nya éta bola ténis. [1]Numutkuen I Wayong, kaulinan ténis méja téh anak bungsu ti kaulinan tenis jeung bulu tangkis.[1] Dina taun 1990 kaulinan ténis méja mimiti sumebar ka nagara-nagara Eropa Barat, Eropa Tengah, jeung Amerika. [1]Sedengkeun ka nagara Asia, nya éta Thiongkok jeung Jepang.[1] Tuluy aya hiji gagasan pikeun ngabentuk Féderasi Ténis Méja Internasional (taun 1990) nu dipikawanoh ku ngaran International Table Tennis Federation nu disingget ITTF nu disponsoran ku Lekman, jalma kabangsaan Jerman.[1] Féderasi ténis méja di Asia ngadeg taun 1952 nu ngarana Table Tennis Federation of Asia nu disponsoran ku S.S. de Millo jeung Mr.Rangga Ramajan.[1]


text:
Panda
Panda (Ailuropoda melanoleuca, Giant Panda) nyaéta hiji mamalia nu kiwari digolongkeun kana kulawarga biruang, Ursidae, nu asli ti Cina tengah.
panda hirup di wewengkon pagunungan, kawas Sichuan jeung Tibét. Panda dijadikeun lambang Yayasan Alam Liar Sadunya (World Wildlife Fund, WWF), hiji organisasi konservasi alam. Ti panengah abad ka-20, panda ogé jadi lambang nasional Cina, sarta dijadikeun koin emas Cina.
Najan sacara taksonomi digolongkeun karnivora, dahareunana mah sabenerna tutuwuhan, utamana awi. Panda ogé beuki endog jeung serangga pikeun sumber protéinna.
Pikeun sababaraha dekade klasifikasi taksonomi panda dipadungdengkeun sabab panda jeung dulur jauhna Panda Beureum mibanda ciri-ciri nu mirip biruang jeung careuh. Tapi, uji genetik nétélakeun yén panda mémang biruang sarta asup kana kulawarga Ursidae. Dulur pangdeukeutna nyaéta Spectacled Bear di Amérika Kidul. Tinggal hiji deui, sabab Panda Beureum masih dipadungdengkeun, naha asup kulawarga Ursidae atawa careuh, Procyonidae.
Panda kaasup spésiés nu kaancam punah alatan habitatna nu beuki heureut sarta laju kalahiran nu jarang, boh di habitat aslina atawa di panginguan. Di alam aya kira 1.600 sato.
Panda munggaran kawénéhan ku urang Kulon taun 1869 ku misionaris Prancis Armand David. Panda dipikaresep ku masarakat umum sabab watekna nu lucu, katambah ku kadaharanana nu mangrupa awi.
Ngaran[édit | sunting sumber]
Ngaran 'panda' sakumaha ngaran umum kiwari asalna tina Panda Beureum, nu mangrupa dulur jauhna di Éropa nu sarua dahar awi. Saméméh kapanggih patalina jeung Panda Beureum taun 1901, Giant Panda disebut Mottled Bear (Ailuropus melanoleucus) atawa Parti-coloured Bear.
Ngaran Cina pikeun Panda nyaéta Cina Basajan: 熊猫; Cina Tradisional: 熊貓 pinyin: Xióngmāo, nu ogé bisa dibalikkeun jadi Cina Basajan: 猫熊; Cina Tradisional: 貓熊 pinyin: Māoxióng, nu hartina "ucing-biruang" atawa "biruang-ucing".
Tumbu kebon sato[édit | sunting sumber]
- National Zoo
- Zoo Atlanta
- San Diego Zoo
- Memphis Zoo
- Tiergarten Schönbrunn (Wina)
- Zoologischer Garten Berlin


text:
Kloroplas
Kloroplas téh organél nu aya dina sél tutuwuhan jeung ganggang eukariot nu bisa ngayakeun potosintésis. Kloroplas nyerep énérgi cahya ti panonpoé pikeun ngahasilkeun énérgi bébas nu diteundeun dina ATP jeung NADPH dina prosés potosintésis.
Daptar eusi
Asal-usul[édit | sunting sumber]
Kloroplas mangrupakeun salah sahiji bentuk plastid, sarta sacara umum dianggap 'turunan' sianobaktéri éndosimbiotik. Dina lebah dieu, kloroplas téh sarimbag jeung mitokondria, tapi kloroplas mah ukur aya di tutuwuhan jeung protista. Dua organél ieu dikubeng ku dua lapis pinding nu dipisahkeun ku rohangan antarmémbran boga DNA sorangan nu aub dina métabolisme énérgi, sartaboga rétikulasi (krista) nu ngeusi rohangan jero.
Dina tutuwuhan héjo, kloroplas téh dikubeng ku dua mémbran lipid ganda. Kiwari, mémbran jero dianggap patali jeung mémbran luar sianobaktéri karuhunna. Génom kloroplas lajeng ngurangan dibanding jeung sianobaktéri nu hirup bébas, tapi sésa nu aya écés nunjukkeun kasaruaanana. Gén-gén anu leungit téh lolobana pindah, disandikeun di génom inti inangna.
Penting kauninga ogé, yén dina sababaraha ganggang (kayaning heterokont jeung protista lianna kawas Euglenozoa jeung Cercozoa), kloroplas téh siga nu tumuwuh ngaliwatan kajadian éndosimbiosis sekundér, nalika sél eukariot 'ngalegleg' sél eukariot kadua nu ngandung kloroplas, sahingga ngabentuk kloroplas nu dibungkus ku tilu atawa opat lapis mémbran. Dina sababaraha kajadian, éndosimbion sekundér ieu dilegleg deui ku eukariot lianna, sahingga ngabentuk éndosimbion tersiér.
Struktur[édit | sunting sumber]
Kloroplas téh bentukna buleud gepéng nu diaméterna 2-10 mikrométer, sedengkeun kandelna 1 mikrométer. Kloroplas boga dua lapis mémbran nu disebut mémbran luar jeung jero. Dua mémbran ieu dipisahkeun ku rohangan antarmémbran.
Cairan dinajero kloroplas disebut stroma, sarupa jeung sitoplasma baktéri, sarta ngandung DNA sirkulér leutik nu jeung ribosom, najan kalolobaan protéinna mah disandi ku gén nu aya di inti, nu produk protéinna diangkut ka jero kloroplas.
Stroma téh pinuh ku tumpukan tilakoid, sub-organél tempat potosintésis nu sabenerna. Tilakoid ieu bentukna buleud gepéng, nu jerona rohangan kosong nu disebut rohangan tilakoid atawa lumén. Tilakoid ieu disusun numpuk, sarta sasusunan tilakoid disebutna granum. Réaksi potosintésis lumangsung dina mémbran tilakoid, sarta, sarupa jeung dina mitokondria, ngawengku aliran biosintésis antarmémbran.
Baca ogé[édit | sunting sumber]
Sumber rujukan[édit | sunting sumber]
- Chloroplast, Wikipédia édisi basa Inggris (2 Juni 2006)
- Artikel ieu ngandung bahan-bahan ti Science Primer nu medal ti NCBI, nu, salaku publikasi pamaréntah AS, aya dina domain publik (1).


text:
Pulo Natal
Pulo Natal mangrupakeun hiji wewengkon luar nagri Australia nu diwangun ti 1 pulo. Pulo ieu aya di deukeut Pulo Jawa, pasna di beulah kulon-kidul. Iklimna mangrupakeun iklim tropis.
Pulo Natal aya dina 2.600 kilométer (1.600 mil) kulon-kalér Perth, Australia Barat, 500 km (310 mil) kiduleun Jakarta, Indonésia, jeung 975 km (606 mil) ti Kapuloan Cocos (Keeling).
Catetan suku[édit | sunting sumber]
- ↑ Christmas Island éntri dina The World Factbook, CIA diaksés dina 14 April 2009
Tumbu kaluar[édit | sunting sumber]
Tingali ogé Pulo Natal di Wikivoyage
Apganistan · Arab Saudi · Arménia1 · Azerbaijan1 · Bahrain · Bangladésh · Butan · Brunéi · Cina · Géorgia1 · India · Indonésia · Irak · Iran · Israél · Jepang · Kamboja · Kazakhstan3 · Kirgizstan · Koréa Kalér · Koréa Kidul · Kuwait · Laos · Libanon · Maladéwa · Malaysia · Mesir3 · Mongolia · Myanmar · Nepal · Oman · Pakistan · Pilipina · Qatar · Rusia3 · Singapura · Siprus1 · Sri Lanka · Suriah · Tajikistan · Thailand · Timor Lésté2 · Turki3 · Turkménistan · Uni Émirat Arab · Uzbékistan · Viétnam · Yaman · Yordania
Pulo Natal · Kapuloan Cocos (Keeling)


text:
HSDPA
HSDPA (singketan tina kecap-kecap basa Inggris High-Speed Downlink Packet Access ngarupakeun salasahiji protokol telepon mobil anu tempo-tempo disebut teknologi 3,5G. Teknologi ieu dimekarkeun tina WCDMA. HSDPA nawarkeun data tampung (kapasitas) data anu leuwih gede (nepi ka 14,4 Mbit/detik pikeun down link).
Tempo ogé[édit | sunting sumber]
Tumbu kaluar[édit | sunting sumber]
- HSDPA Overview and tutorials
- HSDPA Agilent Signaling Analyzer for HSDPA
- HSDPA Fact Sheet and Deployment List
- HSDPA overview
- HSDPA to Wi-Fi How-to The Yellow Subterfuge HSDPA Blog


text:
Mapay jalan satapak ngajugjug ka hiji lembur
Henteu bari kacape saba aya nu diteang
Hujan angin dor dar gelap taya pisan keur nyiuhan
Sanajan awak rancucut beut asa karunya teuing
Pajar cenah asal nepi ka tempat anu di tuju
rek ngalongok mawar bodas teupang nu jadi impian
Sugan tea moal gagal kembang teh aya nu boga
Balik ge jiga haleuang lempangna jiga ngalayang
Ref : Teu ditebak ti anggalna, teu dipikir titadina
Anjeun ulah nyeri hate lantaran ta can pasini
Neangan pipanyakiteun.....
Neangan pipanyakiteun.....
Submitted by Ericks on Sat, 10 January 2009 - 18:58:40


text:
Gedong Saté
Gedong Saté ayeuna Kantor Kepala Daerah Tingkat I Jawa Kulon (ayeuna Jalan Diponégoro) Bandung, palebah wétan Gedong Saté ayeuna ditempatan ku Kantor Pusat Pos sarta Giro (baheula PTT) sedengkeun wangunan tambahan palebah kulon mangrupa Gedong DPRD Provinsi Jawa Kulon.[1] Dina hakékatna ieu gedong mangrupa bagian leutik (± 5%) tina komplék puseur perkantoran instansi pamaréntahan sipil Hindia Walanda nu nempatan lahan Bandung Kalér salega 27.000 m², anu disadiakeun ku Gemeente Van Bandung liwat Raadbesluit sarta disahkeun 18 Desember 1929.[1] Gedong Saté mangrupa karya monuméntal arsiték Ir.Gerber.[2] Gaya arsitékturna mangrupa gabungan pola arsitéktur tradisional Indonésia sarta téknik konstruksi Kulon, ku kituna disebut Indo-Eropeesche Architectuur Stiil.[2] Masih aya opat wangunan sejénna di Bandung anu gaya arsitékturna sarua, nyaéta De Javasche Bank (Bank Indonésia Bandung), Toko Van Dorp (Landmark), Bioskop Majestic (Gedong Asia Afrika Cultural Centre--AACC), Tehnisce Hoogeschool (Institut Téknologi Bandung--ITB).[2]
Sajarah[édit | sunting sumber]
Gedong Saté diwangun taun 1920-1924 di Wilhelmina Boulevard , nu ngalepas batu mimiti nyaéta ku Nona Johana Catherine Coops, budak awéwé cikal Walikota Bandung B.Coops jeung Nona Petronella Roelofden nu ngawakilan Gubernur Jénderal Hindia Walanda di Batavia .[2] Gaya arsitéktur Gedong Saté mangrupa gabungan gaya arsitéktur Italia jeung Moor di jaman Rénaisans kalayan gaya arsitektur Hindu sarta Islam.[2] Di bagian handap gedong, aya hiasan nu cirina tradisonal saperti dina candi Hindu, sedengkeun di bagian tengah aya menara umum nu gayana arsitéktur Islam, hateupna tumpak saperti meru di Bali.[2] Faktor iklim tropis diperhatikeun pisan ku cara méré teritis (overstek) nu lega sarta ayana tepas dina lanté handap pikeun sirkulasi hawa sarta sinar panonpoé bisa asup ka jero wangunan sacara hadé.[2] Hateup meru (atap tumpuk) diwangunan utama mangrupa unsur kuat (vocal point) wangunan ieu.[2] Rancangan hateup magrupa usaha ngasupkeun unsur lokal dina wangunan.[2] Hareup wangunan leuwih didominasi ku rincian (detail) arsitéktur Kulon saperti pelengukng dina jandéla, tihang leutik nu maké order klasik.[2] Dr. H. P. Berlage (1923) saurang arsiték nu kasohor ti Walanda, ngajén Gedong Saté mangrupa een groots werk (hiji karya nu gedé).[2] Dina puncak hateup tumpak aya hiasan nu wangunna kalayan genep buleudan nu sarua jeung wangun tusukan saté salaku lambang waragad pembangunan Gedong Sate nu gedena 6.000.000 Gulden.[2] Jaman baheula gedong ieu disebut gedong Gouvernements Bedrijven (GB).[2] Gedong ieu meunangkeun ngaran Gedong Saté tina wangun hiasan di puncak heteup tumpak kasebut.[2] Ayeuna Gedong Saté jadi Kantor Gubernur Jawa Kulon sarta jadi ikon Dayeuh Bandung hususna sarta Jawa Kulon dina umumna.[2]


text:
An Nas
Surat An Nas nyaéta surah pamungkas (ka-114) dina Al Qur'an. Ngaran An-nas dicokot tina kecap An-nas anu sababaraha kali disebut dina surat ieu anu hartina manusa. Surat ieu kaasup kana golongan surat makkiyah. Eusi surat nyaéta ngajurung manusa ménta panangtayungan ka Alloh tina godaan sétan boh anu asalna ti golongan manusa atawa jin.
Eusi jeung Tarjamah[édit | sunting sumber]
Rujukan[édit | sunting sumber]
- Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
- Al Quran dan Terjemahnya, Departemen agama, C.V. Toha Putra, Semarang, 1971
- ↑ Departemen Agama RI.2007.Al-Qur'an dan Terjemahannya Al-Jumanatul 'Ali Seuntai Mutiara Yang Maha Luhur.Bandung:J-Art


text:
Beus
-
Keur kagunaan séjén, tempo Beus (disambiguasi).
Beus nyaeta kandaraan gede nu rodaan, dipake keur mawa panumpang nu jumlahna loba. Istilah beus ieu asalna tina basa Latén, omnibus, nu hartina keur sakabéh jalma.
Jenis beus[édit | sunting sumber]
Sababaraha rupa beus dijieun dumasar kana jauh deukeutna jarak nu dijugjug. Sababaraha beus husus dijieun oge keur kagunaan husus. Rupa-rupa beus eta diantarana:
- Beus komuter (contona beus transit lokal atawa beus kota), biasana boga dua panto, di hareup jeung di tukang.
- Beus sakola, keur barudak sakola
- Beus listrik:
- Trolleybus, siga komuter tapi digerakkeunnana ku listrik
- Tram di tempat parkir, beus nu wangunna husus, biasana aya di tempt parkir saperti Disneyland
- Coach atawa motorcoach, biasana mangrupa kandaraan nu dirancang pikeun indit-inditan jarak jauh, rada sejen tinimbang beus biasa. Beus ieu dilengkepan ku korsi nu leuwih ngareunah, rohangan keur bahasi, tur mesin oge gede deuih. Kandaraan ieu biasana leuwih jangkung tinimbang beus biasa, tur seseringna mah aya a.c.-an, toilet, jeung sistim audio/video. Coach / motorcoach mangrupakeun alat pangangkutan nu fleksibel, bisa dipake keur pariwisata, liburan atawa perjalanan antar-kota.
- Beus wisata jarak deukeut, basajan, miboga sistim PA sarta kadang-kadang aya sistim videoan. Double-decker atawa kandaraan husus nu geus liwat mangsa pakena sering dipake keur bisnis beus wisata lokal siga kieu.
- Minibeus, kandaraan nu rada leuwih gede tinimbang vans panumpang, panumpangna henteu leuwih ti 25.
- Midibus, atawa beus ukuran sedeng, leuwih gede batan minibus, tapi leuwih leutik tibatan motorcoach, tempat diukna 26 nepi ka 47
- Mikrobeus, atawa di urang mah disebutna mikro, atawa oge élep (élf), bisa dipaké keur jarak deukeut, atawa jarak nu sedeng, saperti Tasikmalaya-Bandung
- Beus tilu parapat, leuwih gede tibatan mikrobeus. Bisa dipake keur beus jero kota, atawa oge kadang keur jarak nu sedeng.
- Beus tingkat, dirancang dua lantéy sangkan muat loba. Baréto mah loba di Jakarta, Semarang jeung Solo, sarta dipikawanoh ogé di sababaraha kota gede sejen sperti London, Bombay, Hong Kong, Singapura, Dublin, Berlin, Davis, California, jeung Victoria, British Columbia.
- Articulated buses, beus gandeng (atawa artic, bendy bus atawa beus panjang disababaraha wewengkon mah), beus nu diranang pikeun nambahan jumlah panumpang. Beus ieu kacida panjangna, susah lamun keur macet
- Beus nu dasarna handap, diwangun ahir abad ka-20, nu ngagampangkeun panumpang nu make korsi roda atawa alat sejenna. Di U.K sakabeh beus geus kudu biga dasar handap nepi ka taun 2016, keur nyumponan Aturan Disability Discrimination Act (DDA). Transport for London (TfL) nangtukeun yen sakabeh beus layanan kudu boga dasar handap.
- Guided bus, dikamudikeun keur bagean-bagean nu jalurna make track atawa rél.
- Shuttle bus, keur rute tinangtu nu pondok, bulak-balik. Biasana ngalayanan dua atawa leuwih terminal angkutan, saperti stasion kareta api, bandara atawa palabuan
- Bus diajar, beus husus nu dipake ku pausahaan beus pikeun ngalatih kaparigelan supirna atawa singsaha bae nu hayang bisa nyupiran beus]


text:
Wikipedia:Pangwanoh
Ningal kecap "édit" dina gambar di beulah katuhu? Dina Wikipédia, anjeun bisa ngédit artikel saharita, tanpa kudu asup log.
Naon ari Wikipédia téh?
Wikipédia téh énsiklopédi nu ditulis réréongan ku para pamacana. Ieu énsiklopédi migunakeun ramatloka husus nu disebut wiki, nu bisa ngarojong gawé réréongan. Nu ngilu ngaronjatkeun Wikipédia téh teu saeutik, nepi ka rébuan parobahan dina sajamna, nu sadayana karékam dina jujutan artikelna sarta dina nu anyar robah. Parobahan nu teu dipiharep biasana bakal geuwat dihapus ku nu séjén, sedengkeun mun nu ngaruksak téh matuh, ku urang bisa dipeungpeuk.
Kumaha cara mantuanana?
Ulah sieun mun rék ngédit—sing saha waé bisa ngédit ampir sakabéh kaca. Mangga sing teuneung, tapi ulah coba-coba ngaruksak! Mangga pilari naon baé nu tiasa diropéa, boh eusina, éjahanana, tata basana, pokona mah pék sakamampuh anjeun.
Anjeun moal bisa ngaruksak Wikipédia, sabab sagala kasalahan bisa dioméan deui. Ku kituna, hayu, édit artikelna pikeun mantuan Wikipédia sangkan jadi sumber émbaran panghadéna di Internét!
Mangga cobian ayeuna
- Klik édit di luhur
- Pék ketikkeun naon baé
- Klik simpen pikeun nyimpen tulisan anjeun (pikeun latihan salajengna, mangga cobian dina kotrétan)
... atawa "témbongkeun sawangan" pikeun nguji parobahanana


text:
Keris
Keris nya éta ngaran pakarang kabangsaan, paranti nubles, sok dialus-alus dijieun perhiasan.[1] Pakarang anu seukeut anu dijieun tina pamor atawa logam. [2] Baheula mah keris jadi pakarang keur perang atawa gelut ngalawan musuh, tapi ayeuna keris leuwih difungsikeun jadi benda pusaka anu dikoléksi lantaran hobi atawa dianggap jimat sabab dipercaya salaku benda karamat anu miboga kakuatan gaib.[2] Keris ogé mangrupa salah sahiji panglengkep busana pangantén lalaki jeung penari.[2]
Daptar eusi
Bahan keris[édit | sunting sumber]
Bahan pikeun nyieun keris asalna tina pamor (benda padat anu asalna ti luar angkasa), aya tilu macem pamor di antarana; pamor météorit (anu ngandung beusi jeung nikel), siderit (ngandung besi), jeung aérolit (sarupa batu, disebut batu pamor).[2] Tilu macem pamor éta bisa dibédakeun sanggeus jadi keris.[2] Pamor météorit katempo tina kerisna anu warnana bodas atawa bodas kulawu; pamor sederit warnana kerisna hideung (pamor ireng), jeung pamor aérolit warna kerisna konéng kulawu.[2] Pamor anu warnana bodas bersih siga perak disebut pamor titipan, miboga kualitas anu pangalusna, pamor ieu henteu bisa dijieun ku empu tapi magrupa keris alamiah. [2]Ieu keris bakal ngajadikeun nu bogana jadi miboga wiwaha.[2]Pamor anu warnana bodas totol-totol (siga éwateun) dingaranan pamor katuncar.[2]Keris alamiah loba ditéangan ku jalma sabab leuwih ampuh jeung nambahan wiwaha.[2] Pamor emas (warna konéng) loba ngandung nikel, totol-totol konéng dina ujung keris.[2]Pamor-pamor anu warnana bodas, kulawu, jeung konéng téh keris anu dianggap pangalusna sabab dipercaya yén nu makéna bisa salamet tina sagala pakarang anu seukeut atawa senjata api.[2]Keris anu pamorna hideung dianggap goréng lantaran nu makéna sok hayang baé maéhan jelema. [2]Pamor-pamor saparti di luhur hésé pisan meunangkeunana.[2] Ayeuna mah bahan keris ngan tina beusi dicampur jeung logam. Éta nu ngalantarankeun keris-keris jieunan ayeuna ngan dijadikeun hiasan.[2]
Jenis keris[édit | sunting sumber]
Keris mangrupa salasahiji warisan budaya karuhun bangsa Indonesia. [3]Keris dijadikeun pakarang khas diunggal daérah di Indonésia. [3]Aya sababaraha keris anu aya di Indonésia.[3]Jenis Semenanjung atawa disebut ogé jenis kalér.[3] Jenis ieu mangrupa jenis keris anu kapanggih di tanah Malayu, minangka paninggalan ti karajaan-karajaan di tanah Malayu.[3] Bentuk keris ieu dingaranan keris Ulu Demam, ditempo tina bentukna anu siga jalma keur tatangkeupan lantaran demam.[3] Ukira keris ieu didominasi ukiran bentuk segi opat, khas ukuran jenis keris semenanjung.[3]Jenis Pekakak. [3]Ieu keris dingaranan pekakak lantaran uluna dijieun tina sirung atawa kai anu dibentuk siga manuk pekakak.[3] Salasahiji ciri khas tina jenis ieu nya éta mata keris anu leuwih panjang tibatan mata keris dina umumna. Keris pekaka bisa miboga 31 luk dina mata kerisna.[3]Keris Sumatra[3] Keris jenis ieu miboga bentuk khas dina mata, ulu, jeung warngkana.[3]Keris model ieu miboga mata bentuk tirus jeung manjang anu disebut keris panjang.[3] Aya ogé sabagian keris di Sumatra anu matana pondok anu disebut keris Pendek atawa Pandak.[3] Ulu keris ieu bentukna béngkok aya ornamnén kembang-kembang keur hiasan.[3]Keris Jawa. [3]Jenis ieu katempo tina cirri khas dina uluna anu bentukna melengkung siga péstol. [3]Biasana, keris model ieu digunakeun keur keris pusaka di jaman karajaan-karajaan di Jawa baheula.[3] Kris-keris pusaka Jawa anu kasohor nya éta keris di jaman karajaan Singasari jieunan Empu Gandrinng.[3] Dina keris Jawa, utamana keris pusaka dipasang cingcin dina bagian uluna anu disebut pendongkok.[3]Keris Madura jeung Bali babari dikenal tina bentuk ulu anu dijieun tina gading.[3]
Bagian keris[édit | sunting sumber]
Keris miboga bagian-bagian anu ngawengku;landéan, duhung, warangka.[2]Landéan nya éta hulu keris anu dijieun tina kai (aya anu maké emas atawa dihias ku batu-batuan), bisa diukir gumantung kahayang misalna diukir ngabentuk hulu naga, hulu oray, atawa hulu maung.[2]Duhung (awakna) berbentuk gépéng, dua sisina seukeut jeung tungtungna léncop keur nubles, dibagian dua ujungna aya béngkokan anu disebut eluk. [2]Carita Pajajaran miboga keris eluk sanga likur jeung mangrupa keris pusaka Pajajaran.[2] Di Ciamis aya keris pamor anu teu sarua jeung nu lian, tapi sakabéhna perlu ditalungtik kabenerana.[2] Warangka nya éta sarung duhung anu dijieun tina dua lambar kai anu bagian luarna dilapisan bahan tina kuningan atawa diukir.[2]Di sababaraha tempat masih aya jelema anu ngagunakeun keris minangka wakil pangantén lalaki lamun teu bisa hadir, éta kawinan téh disebut kawin keris].[2]
Fungsi jeung peran keris di masarakat[édit | sunting sumber]
Dina kamekaranana keris ngalaman parobahan fungsi dina kontéks sistem budaya anyar masarakat.[4]Peran sosial dina kontéks sistem budaya ahirna mah leuwih dominan dibandingkeun jeung fungsi téhnisna minangka pakarang keur nubles.[4] Kamekaran fungsi keris diantarana ngawengku; (1)Spiritual-Religius, keris asalna mah mangrupa hiji sarana sasajén.[4]Keris mangrupa lambang jeung miboga muatan-muatan religius anu bisa ditempo tina wangun dapur jeung pamorna.[4] (2)Psikologis, keris miboga kakuatan motivasi anu mangaruhan tingkah laku.[4] Hiji jalma jadi wanian sabab miboga keris pasopati, misalna dina Babad Tanah Jawi dicaritakeun Arya Panangsang wanian sabab boga keris setan kober.[4] (3)Politis, miboga peran dina percaturan pulitik karajaan-karajaan Nusantara.[4] Sumber-sumber sajarah réa anu nyaritakeun peranan keris dina pulitik karajaan di tanah Jawa.[4] (4)Status Sosial, keris jadi wakil kalungguhan jeung status hiji jalma dimasarakat. [4]Keris magrupa salasahiji sarana dina nangtukeun strata sosial masarakat, ieu hal bisa katempo tina pamakéan atawa anu boga keris nu tangtu misalna dapur kebo lajer keur patani, dapur pasopati keur prajurit.[4] (5)Media Komunikasi, keris mampuh mawa talatah anu bisa kabaca eusina dina sistem budaya masarakat Jawa.[4] (6)Magis, kakuatan magis masih dipercaya ku sabagian masarakat.[4] (7)Estétis jeung Artistik, keris jadi médium éksprési kasenian.[4] (8)Komoditas ékonomi, keris diproduksi jeung dijual ti baheula kénéh nepi ka ayeuna.[4] (9)Panglengkep Busanan, keris jadi aksésoris busana tradisi.[4]
Istilah ngeunaan keris[édit | sunting sumber]
Dina budaya perkerisan aya sajumlah istilah anu kadéngéna ahéng keur jalma umum.[5] Pamahaman kana istilah-istilah ieu aya mangpaatna dina prosés neuleuman pangaweruh ngeunaan keris. [5]Istilah-istilah dina dunya keris hususna di Pulo Jawa, diantarana;Angsar nya éta kasaktén anu aya dina keris. [5] Kasaktén éta teu katempo tapi bisa dirasakeun ku jalma anu percaya. [5] Angsar bisa mangrupa pangaruh positif atawa sabalikna. [5] Dasarna mah, sakabéh keris miboga angsar hadé. [5]Tapi remenna angsar anu hadé can tangtu cocok keur nu bogana. [5]Dapur, nya éta istilah anu digunakaeun keur nyebutkeun ngaran bentuk atawa tipe bilah keris. [5]Luk, nya éta istilah keur bilah keris anu teu lempeng. [5]Mas Kawin. [5]Mendak, nya éta sebutan keur cingcin keris. [5]Pamor, nya éta bahan keur nyieun keris. [5]Pendok, fungsina keur pelindung atawa pelapis gandar, nya éta bagian warangka keris anu dijieun tina kai. [5]Rincikan, nya éta bagian-bagian atawa komponen bilah keris atawa tumbak. [5]Tangguh, nya éta taksiran jaman dijieunna keris, tempat jeung gaya nyieunna. [5]Tanjeg, nya éta taksiran mangpaat atawa tuah keris. [5]Tayuh, nya éta taksiran ngeunaan cocok atawa henteuna angsar keris jeung (calon) nu rék miboga éta keris. [5]Ukiran/Hulu. [5]
Pamor keris jeung ngarana[édit | sunting sumber]
Tangkis, Pangawak waja, Andha agung, Kul buntet, Dan riris, Reged banyu, Rojo suleman, Batu lapak, Sirat, Tunggul wulung, Lintang kemukus, Pancuran mas, Sada saler, Wengkon, Kudhung, Satriya pinayungan, Badaela, Sagara wedhi, Untu walang, Tundung, Endas baya, Dhadhung muntir, Rahtama, Pusar bumi, Lintas mas, Sodo saler, Nur, Sekar susun.[6]
Cara mikeun keris[édit | sunting sumber]
Cara mikeun keris, anu mikeunna nyekel tungtungna, jeung anu narima kudu narima landéanna, lamun tibalik anu mikeun dianggap ngarempak. [2]Pangantén lalaki saméméh munjungan (sungkem) kudu neundeun heula kerisna.[2]
Referensi[édit | sunting sumber]
- ↑ Taufik Hidayat, Rachmat Spk.2007.Peperenian Urang Sunda.Bandung:Kiblat. Halaman 42
- ↑ a b c d e f g h i j k l m n o p q r s t u v w x Rosidi,Ajip Spk. 2000.Ensiklopedi Sunda, Alam, Manusa, dan Budaya termasuk Budaya Cirebon dan Betawi. Jakarta:Pustaka Jaya. Halaman 345
- ↑ a b c d e f g h i j k l m n o p q r s t u Jenis Keris diakses tanggal 21 Oktober 2011
- ↑ a b c d e f g h i j k l m n o Fungsi dan Peran Keris diakses tanggal 21 Oktober 2011
- ↑ a b c d e f g h i j k l m n o p q r Istilah Keris diakses tanggal 21 Oktober 2011
- ↑ Pamor dan Namanya diakses tanggal 21 Oktober 2011


text:
Anggun C. Sasmi
Anggun Cipta Sasmi atawa nu leuwih kasohor ku sebutan Anggun C. Sasmi nya éta salasahiji musisi Indonesia nu kasohor ka sakuliah dunya.[1] Lahir di Jakarta tanggal 29 April 1975.[1] Lahir ti pasangan Darto Singo, salah saurang seniman sarta Dian Herdina, wanoja turunan Karaton Yogyakarta.[1]
Ti leuleutik kénéh, Anggun geus boga bakat dina widang musik.[1] Nalika umurna 9 taun, Anggun geus bisa ngaluarkeun laguna sorangan.[1] Dina umurna nu ka-12, Anggun mimiti rékaman albeum rock munggaranana.[1] Albeum nu judulna Dunia Aku yang Punya (1986) diorbitkeun ku musisi Ian Antono sarta didistribusikeun ku Blackboard Records. [1] Tuluy, Anggun rékaman albeum nu kaduana Tua-tua Keladi (1990), dituluykeun kana albeum Anak Putih Abu-abu (1991), Gaya Remaja (1992), Noc Turno (1992), Anggun Cipta Sasmi…Lah (1993) sarta nu pamungkas nya éta Yang Hilang (1994).[1]
Anggun nu boga kahayang bisa ngalanglang ka sakuliah dunya ahirna hijrah ka London, Inggris.[1] Tapi sawatara waktu, Anggun mekarkeun bakatna dina widang musik di Paris, Prancis.[1] Di Paris, Anggun panggih jeung Erick Benzi, salasahiji produser nu kasohor di Paris.[2] Tidinya, Anggun ngagabung jeung label rékaman Sony Music Prancis.[2] Albeum munggaranan dina taun 1997 nya éta Au Nom De La La Lune dina basa Prancis atawa Snow on Sahara dina basa Inggris.[2] Ieu albeum kajual di sawatara nagara Eropa kayaning Belgia, Italia, Switzerland, Prancis sarta di sawatara nagara di Asia.[2] Salian ti éta, ieu albeum ogé dilélér Double Gold di Prancis, Double Platinum di Italia, Gold di Singapura, Gold di Switzerland, Platinum di Malaysia, jeung Triple Platinum di Indonesia.[2] Sataun tidinya, Anggun ngarilis albeum Désirs Contraires atawa Chrysalis (versi basa Inggris di pasar internasional).[2] Albeum ieu ogé dilélér Gold di Italia, Platinum di Prancis, Double Platinum di Indonesia, sarta Multi Platinum di sawatara nagara saluareun Asia.[2] Tuluy albeum Open Hearts (2002), Luminesence (2005), jeung Luminescene Speial Edition (2006).[1] Ahir bulan Méi 2011, Anggun ngaluarkeun albeum nu judulna Echoes nu diproduseran ku Anggun sorangan.[1] Ieu albeum dirilis dina dua basa nya éta Indonesia jeung Inggris.[1] Salian ti karirna di dunya hiburan, Anggun ogé aktip di sawatara kagiatan sosial.[1] Salasahijina di FAO jadi Goodwill Ambassador keur PBB.[1] Anggun ogé kasinugerahan Diamond Award sarta panglélér husus ti menteri kabudayaan Prancis dina The International Exhibition of the Music Industry di Miden. [2]


text:
Muhammad Iqbal
Muhammad Iqbal, penyair, pujangga jeung filsuf abad ke-20,gumelar di Sialkot, Punjab, India, 9 November 1877 – maot di Lahore, 21 April 1938 dina usia 60 taun.[1]
Biografi[édit | sunting sumber]
Iqbal gumelar di Sialkot Punjab India 9 November 1877 jeung maot di Lahore Pakistan 21 April 1938.[2] Iqbal gumelar ti kaluarga kelas tengah anu loba dibekelan nilai-nilai Islam anu kuat.[2] Kaparigelan nulisna mekar dina bimbingan Maulwi Mirr Hasan.[2] Lulus di Scotch Mission College di Sialkot, Iqbal pindah ka Lahore asup ka Kolese Pamaréntah di Lahore jeung meunangkeun guru Sir Thomas Arnold (saurang ahli dina widang Islam jeung Filsafat modern) tuluy tamat ku predikat cumlaude.[2] Sabada meunang gelar master dina widang filsafat, anjeunna tuluy jadi korektor Basa Arab di Universitas Kolese Oriental Lahore ogé ngajar di Universitas éta.[2] Anjeunna tuluy neruskeun studi taun 1905 di Lincoln`s Inn di London pikeun jadi pangacara.[2] Sabada éta anjeunna balik deui diajar di Universitas Cambridge dina jurusan Filsafat sabari nyiapkeun disertasi Doktor pikeun Universitas Munich Jerman.[2] Disertasina anu judulna “Perkembangan Metafisika di Persia” bisa diréngsékeun dugi ka anjeunna kenging gelar Doktor Filsafat taun 1907.[2] Sabada balik ti Eropa, anjeunna balik deui gabung di Kolese Pamaréntah Lahore sabagé Profesor Filsafat jeung kasusastraan Inggris.[2]


text:
Dédén
Dédén atawa Deden téh nyaeta hiji ngaran nu ilahar dipaké keur ngaranan urang Sunda lalaki.
Asal kecap[édit | sunting sumber]
Ngaran Dédén atawa Deden dipaké keur ngalandikeun budak turunan ménak atawa jalma nu dipihormat
Dimimitian tina kecap “ra” anu hartina pohara atawa punjul sarta kecap “hadian” anu hartina "manusa nu boga haté mulya", karuhun urang Sunda jeung urang Jawa nyieun gelaran “rahadian” pikeun ménak. Satuluyna, sawatara generasi saterusna, kecap “rahadian” karasa panjang teuing diucapkeunana sahingga disingket jadi rahadén. Generasi satuluyna masih ngarasakeun yén kecap rahadén ogé panjang teuing, ku kituna dirobah ucapanana jadi “radén”. Kecap “radén” loba kapanggih di kapuloan anu ayeuna jadi Indonésia, kaasup di pulo Jawa bagian kulon.
Masarakat di bagian kulon pulo Jawa ti mangsa bihari mindeng nyingket sebutan “radén” jadi “adén” atawa "dén". Kadieunakeun kecap-kecap ieu sok dilarapkeun ka budak leutik kalayan ucapan "dédén". Kiwari kecap dédén dijadikeun ngaran urang Sunda.
Inohong-inohong nu make ngaran Deden[édit | sunting sumber]
- Balik deui ka Ngaran Urang Sunda


text:
Manglé
Manglé atawa Majalah Manglé nyaeta salasahiji majalah basa Sunda nu ngadeg di Bogor, 21 Nopémber 1957. Nu ngadegkeunana di antarana Oeton Moechtar, Rochamina Sudarmika, Wahyu Wibisana, Sukanda Kartasasmita, Saléh Danasasmita, Utay Muchtar, jeung Alibasah Kartapranata. Nu mimiti nepikeun kecap manglé téh Wahyu Wibisana, hartina téh "ranggeuyan kembang".
Mimitina mah medalna bulanan, tapi ti taun 1965 medal saminggu sakali. Dina sajarah média basa Sunda, Manglé kaasup nu makalangan. Dina dekadeu taun 1960-an, oplah ieu majalah kungsi nepi ka 90.000 éksemplar.
Nepi ka kiwari Manglé masih kénéh medal, malah jadi majalah nu pangkahotna lantaran umurna geus satengah abad. Nu ngurusna gé geus ganti generasi, ngan ari nu mingpinna mah masih kénéh putrana Oeton Moechtar, Oedjang Daradjatoen. Sawatara pangarang Sunda mimiti ngasah kamampuh nulisna téh di majalah Manglé. Ti mimimiti generasi Ki Umbara Ahmad Bakri Aam Amalia Godi Suwarna tug nepi ka generasi kiwari. Najan ayeuna pamorna geus ngurungan, tapi Manglé jadi salah sahiji rujukan upama urang nyaritakeun kalawarta Sunda.
Kiwari eusi Manglé ngawengku diantarana carita pondok, sajak, munara cahya Islam, tanya jawab agama Islam, aweuhan Pasundan, carita pondok lucu, pangalaman paramitra, tarucing cakra, carita nyambung, opini, sarta nu séjén-séjénna.
Langgananna kalolobaan nyaéta guru sarta pagawé nagri sipil. Kiwari, Manglé geus didistribusikan di Jawa Kulon, Surabaya, sarta kungsi ngabogaan langganan di Acéh. Kiwari Manglé masih nempatkeun diri salaku majalah dina basa Sunda anu méré aspirasi lokal pikeun pangwangunan Jawa Kulon.
Tumbu kaluar[édit | sunting sumber]
- http://ppss.or.id/majalah-mangle, ramatloka Paguyuban Panglawungan Sastra Sunda


text:
Brawn GP
Brawn Grand Prix Formula 1 Team (alias Brawn GP) mangrupakeun salahsahiji tim balap Formula 1 ti Inggris. Tim ieu mangrupakeun akusisi ti tim Honda F1 anu mundur di akhir 2008 ku lantaran terkena imbas krisis global. Bos tim ieu nyaeta Ross Brawn, dibaturan ku dua pembalap nu kaasup cukup alus, nyaeta Jenson Button sareng Rubens Barrichello.
Tim ieu ngamimitian debutna di GP Australia 2009. Di balapan eta, tim ieu langsung nyatet sajarah anyar, ku lantaran mampu ngaraih pole position sareng kameunangan. Pertama kalian jang tim anyar sejak era Mercedes di taun 1954.


text:
Nu seja kasanggakeun, bisa jadi matak réhé, caria, atanapi naon baé disebatna. Da puguh sajak lain, puisi sanés, sumawonna carita pondok mah. Nanging, ieu mah ladang kutrat-kotrét mangsa bihari, atanapi boa aya nu kénging nyutat ti nu kantos kabaca. Nyanggakeun sabangsaning gerentes keur peuting jempling.
- Nganti peuting nu dirungrum ku kaasih, bet cipruk hujan kapeurih, bongan asih katurih ku angin ririh, dina simpé batin ceurik elah-elih.
- Citangis langit, geulis, ngeclak na mumunggang damis. Teu kedah inggis ku girimis, mun kagaris titis-tulis, boa jaga papanggihan jeung mamanis.
- Di lamping jempling, tong lewang ku peuting anu nangtawing, sabab rasa geus sumanding jeung hariring. Di dieu, jungjunan, urang ngetringan dasaring dangding.
- Beurang peuting urang teu bisa ngeukeuhan pasini. Kajongjonan ngantep haté liwung kapidangdung. Hanjakal, urang ukur papada nganti kasurti. (EB)
- Meubeutkeun simpé mangpéngkeun katineung. Bulan remek jeroeun sirah, ukur rénghap. Tiktek jam murubutkeun zikir jeung cisoca. (EB)
- Lambak talaga téh geuning lambak anjeun. Sesa haté nu teu tengtrem. Dina leunjeuran haur karempan. Cireumis maseuhan pipi katineung. (SB)
- Saena mah kasono téh mending palidkeun. Da parahu nu kungsi dipaké lalayaran moal rék kapalang héman, ngabalayarkeun rusiah duaan ka pangjugjugan kalbu.(DH)
- Ibun téh apan haréwos, ngajirim jadi girimis, nanceb meneran haté, nu kaeurad ku pasini, sanggeus anjeun ngababakan, dina alas lelembutan.
- Ngepris ngagirimis wanci burit, pucuk-pucuk pines tingarulang, gugupay peuntaseun jalan, ngajak nineung nganteur teuteup ka jauhna.
- Silih sawang jeung langit nu rambisak, taya sasaha batur keueung padungdengan, keclak hujan tingarudat ngagulusur, népakeun bangbaluh kakangen.
- Dina asih tina gurat tapak ranggeuman cinta, ngeyembeng ngarembesan panon haté, sareupna léngkah mulang kebat ka mana, jumarigjeug nikreuh ka tonggohkeun.
- Néang sugan jeung sugan pameunteu asih, mapag ku imutna satia nganti, pangjugjugan sagala tresna, paadu keukeup ngahiji rasa dina simpéna peuting.
- Ku tingtrim éta hariring, lir angin nu ngaharéwoskeun lagu asih, asih nu tumuwuh ‘na palataran implengan, lalaunan rasa lewang narémbongan.
- Pangnepikeun deudeuh kuring, ka layung tukangeun gunung, pangdalitkeun asih kuring, jeung dalingding kembang asih, ‘na hariring puputon tresnaning ati.
- Geuning béntang paanggang jeung cahayana, geuning bulan paturay reujeung hibarna, duh Gusti Nu Kagungan mangyuta tresna, perenahkeun na implengan anjeunna.
- Naon deui nu rék digurit ku urang ‘na tungtung langit, sanggeus béntang nu tingkaretip nungtut laleungit, lir angin jeung hiliwirna, antara subaya jeung cidra.
- Lagu katresnan nu dianggit handapeun bulan, ngawujud jadi galindeng cinta waas, laut kidul nu digurit lebah mumunggang, ngajirim jadi galura nu motah.
- Sakapeung mah angen-angen sok hiber ka jauhna. Bet nyipta-nyipta salira jadi kalangkang sorangan. Ka mana kuring ngaringkang, nya di dinya salira nyampak.
(Sugan engké aya terasanana)


text:
C
C nyaéta hurup katilu dina alfabét Latin. Dina basa Indonésia, hurup ieu disebut ce sedengkeun dina basa Inggris disebut cee, dibaca [siː].[1] Dina basa Latin, hurup ieu melambang foném /k/, konsonan letup wiati-wiati tukang teu bersuara, sedengkeun dina basa Indonésia sarta Malayu hurup ieu melambangkan foném /tʃ/, konsonan gesek pascarongga-gigi teu bersuara.
Daptar eusi
Sajarah[édit | sunting sumber]
‹C› sarta ‹G› asalna ti hurup anu sarua. Bangsa Semit menamakannya gimel (Arab: jim). Lambangna diadaptasi ti hiéroglif Mesir anu ngawangun umban iteuk, anu meureun mangrupa harti ti ngaran gimel éta sorangan. Kamungkinan séjénna nyaéta lambang éta ngagambarkeun unta, anu dina rungkun basa Semit disebut gamal.
Dina Basa Étruska, konsonan letup (éksplosif) henteu miboga penyuaraan kontrastif, jadi hurup Yunani Γ (Gamma) diadaptasi ka dina alfabét Étruska pikeun ngawakilan foném /k/. Ogé dina Alfabét Yunani Kulon, mulanya Gamma nyokot wangun dina alfabet Étruska Mimiti, saterusna dina Étruska Klasik. Saterusna dina basa Latin hurup éta nyokot wangun C dina alfabét Latin klasik. Hurup Latin Mimiti ngagunakeun C pikeun konsonan /k/ sarta /ɡ/, tapi salila abad katilu SM, hiji hurup anu dirobah, geus diwanohkeun minangka lambang sada /ɡ/, sarta C sorangan ditetepkeun pikeun melambangkan sada /k/. Pamakéan hurup C (sarta variasinya nyaéta G) ngagantikeun kalolobaan pamakéan K sarta Q. Ku alatan éta, dina mangsa kuna sarta satutasna, G geus dipikawanoh sarimbag sacara fonétik jeung Gamma, sarta C sarua jeung Kappa, dina alih aksara kecap-kecap Yunani ka dina éjahan Latin, kawas dina kecap KA∆MOE, KYPOE, ΦΩkiE, dina surat-surat Romawi ditulis CADMVS, CYRVS, PHOCIS.
Aksara séjén miboga hurup-hurup jiga jeung wangun C tapi henteu sarua dina pamakéan sarta asal mulanya, hususna hurup Sirilik Es, anu asalna ti hiji wangun hurup Yunani sigma, dipikawanoh minangka "lunar sigma" alatan bentukna nyarupaan bulan sabit.
Pamakéan[édit | sunting sumber]
Sabot alfabét Romawi diwanohkeun di Britania Raya, C ngan melambangkan sada /k/ sarta peunteun hurup ieu dibéla dina kecap serapan sakumna basa Keltik kapuloan: dina basa Welsh, Irlandia, sarta Gaélik, C melambangkan sada /k/. Penulisan basa Inggris Kuna atawa "Anglo-saxon" anu dipelajari ti bangsa Kélt, saéstuna ti Irlandia; mangka ti éta C dina basa Inggris Kuna ogé dina mulanya melambangkan /k/; kecap dina basa Inggris Modern kawas kin, break, broken, thick, sarta seek, kabéhanana asalna ti basa Inggris Kuna anu ditulis jeung C: cyn, brecan, brocen, Þicc, sarta séoc. Tapi salila période basa Inggris Kuna, /k/ saméméh vokal hareup (/e/ sarta /i/) ngalaman palatalisasi, robah jadi sada [tʃ] dina abad kasapuluh, sanajan C masih dipaké, kawas dina kecap cir(i)ce, wrecc(e)a. Samentara éta di daratan benua Éropa, parobahan fonétik sarupa ogé lumangsung (contona dina basa Italia).
Dina basa Latin Rahayat, /k/ dipalatalisasi jadi [tʃ] di Italia sarta Dalmatia; di Perancis sarta semenanjung Ibéria, sadana jadi [ts]. Sanajan kitu C masih dipaké saméméh vokal hareup (E, I) jeung peunteun sada anu béda. Saterusna, foném /kʷ/ dina basa Latin (ditulis minangka qv) henteu terbibirkan ku kituna jadi sada /k/, hartosna basa-basa Roman ngandung sada /k/ saméméh vokal hareup. Di gigireun / sabeulah éta, basa Normandia ngagunakeun hurup Yunani K ku kituna sada /k/ bisa dilambangkan ku K atawa C, anu saterusna bisa melambangkan sada /k/ atawa /ts/ gumantung naha mendahului vokal hareup atawa henteu. Kaidah ngagunakeun C sarta K dilarapkeun dina penulisan basa Inggris sanggeus penaklukan Normandia, ngabalukarkeun pengejaan balik kecap-kecap Inggris Kuna. Samentara éjahan kecap candel, clif, corn, crop, cú, dina basa Inggris Kuna masih lestari, Cent, cæ´ (cé´), cyng, brece, séoce, ayeuna (tanpa parobahan sada) dieja Kent, keȝ, kyng, breke, sarta seoke; komo saterusna cniht (knight) dirobah jadi kniht sarta þic (thick) dirobah thik atawa thikk. Éjahan cw dina Inggris Kuna teragntikan ku qu ti basa Perancis ku kituna kecap cwén sarta cwic jadi queen sarta quick.
Sada [tʃ] anu mangrupa palatalisasi sada /k/ Inggris Kuna geus ngembang, ogé mecenghul dina basa Perancis, utamana kawas aturan /k/ saméméh ‹a› dina basa Latin. Dina basa Perancis sada éta ditulis Ch, kawas dina kecap champ (ti basa Latin camp-um) sarta pengejaan ieu diwanohkeun ka dina basa Inggris. Dina Injil Hatton, ditulis kira-kira warsih 1160, ditulis dina Matius i-iii, child, chyld, riche, mychel, pikeun kecap cild, rice, mycel, ti vérsi Inggris Kuna anu dicutat. Dina hal ieu, C dina basa Inggris Kuna tergantikan ku K, Qu, Ch, tapi sajaba ti éta, C jeung peunteun sada kakara nyaéta /ts/ kalolobaan datang ti kecap-kecap Perancis kawas processiun, emperice, grace, sarta disubtitusikan pikeun éjahan Ts dina sawatara kecap-kecap Inggris Kuna, kawas miltse, bletsien, sarta milce, blecien dina basa Inggris Pertengahan.
Dina ahir abad ke-13 di Perancis sarta Inggris, sada (konsonan gésék) /ts/ henteu tergésékkan ku kituna jadi sada /s/ (desis); sarta saprak éta C melambangkan sada /s/ saméméh vokal hareup, boh sacara étimologis, kawas dina lance, cent, boh (teu saluyu kalayan étimologi) pikeun nyingkahan ambigu alatan pamakéan "étimologis" S pikeun sada /z/, kawas dina kecap ace, mice, once, pence, defence. Mangka pikeun némbongkeun étimologi, éjahan basa Inggris leuwih milih penulisan advise, devise, batan advize, devize, samentara advice, device, dice, ice, mice, twice, sarta séjén-séjén henteu mencerminkan étimologi; conto saterusna nyaéta hence, pence, defence, sarta sajabana, anu henteu ngandung kaperluan étimologis ka hurup C. Generasi saméméhna ogé nulis sence pikeun kecap sense. Mangka ti éta, di mangsa kiwari rungkun basa Roman sarta basa Inggris ngabogaan ciri umum anu diwarisi ti basa Latin Rahayat, nyaéta C anu ngabogaan peunteun sada "teuas" ([k]) sarta "lembut" (biasana konsonan afrikat atawa frikatif) gumantung vokal anu nuturkeunana.
Dina ortogafi basa Inggris, Perancis, Spanyol sarta Portugis, C nandakeun peunteun "lembut" saméméh E atawa I, sarta sajaba ti éta melambangkan peunteun "teuas" ti sada /k/. Kawas sawatara hal séjénna anu teu saluyu jeung éjahan basa Inggris, aya ogé sawatara pengecualian: "soccer" sarta "Celt" nyaéta kecap-kecap anu ngandung sada /k/.
Pelafalan peunteun "lembut" berbeda-beda nurutkeun basa. Dina ortografi basa Inggris, Perancis, Portugis, sarta Spanyol di Amérika Latin sarta Spanyol Kidul, peunteun sada C lembut nyaéta /s/. Dina basa Spanyol anu diomongkeun di Spanyol Kalér sarta Tengah, peunteun sada C lembut nyaéta konsonan desis huntu teu bersuara (/θ/). Dina basa Italia sarta Romania, peunteun C lembut nyaéta [tʃ], konsonan gesek pascarongga-gigi teu bersuara, kawas pelafalan C dina basa Indonésia.
Dina basa séjén C dipaké dina peunteun anu béda, kawas: Dalam bahasa lain C digunakan dalam nilai yang berbeda, seperti:
- [ð] dina Basa Fiji
- [ʕ] dina Basa Somalia
- [ǀ] dina Basa Xhosa sarta Zulu
- [dʒ] dina Basa Turki, Kurdish, Tatar, sarta Azéri
- [tʃ] dina Basa Indonésia, Malayu, Volapük sarta sawatara basa di Afrika kawas basa Hausa, Fula, sarta Manding
- [ʃ] dina sawatara basa di Afrika, contona Yoruba Benin
- [ts] dina sakumna basa rungkun Slavia anu ngagunakeun alfabét Latin, kitu ogé Albania, Éspéranto, Hongaria, Ido, sarta Interlingua
- [tsʰ] dina Romanisasi Tionghoa
- Hurup kasebut ogé dipaké pikeun mengalihaksarakan hurup Sirilik Ц dina wangun Latin alfabét basa Sérbia, Makédonia, sarta kadangkala Ukraina (reujeung dwihuruf Ts).
Aya sawatara dwihuruf umum anu menyertakan C, utamana Ch, anu dina sawatara basa, kawas basa Jerman, laér leuwih sawajarna batan C anu sorangan. Dina basa Inggris, Ch utamana melambangkan /tʃ/, tapi bisa ogé dilafalkan /k/ atawa /ʃ/; sawatara dialek Inggris ogé ngandung sada /x/ dina kosakata, kawas loch anu konsonan pamungkasna diomongkeun sawatara penutur basa Inggris minangka /k/. Ch ogé ngabogaan peunteun béda dina basa séjénna, antara séjén:
- [x] dina basa Slavia Kulon (conto: basa Polandia, Céko sarta Slowakia)
- [k], atawa [x] dina basa Jerman
- [x] atawa [x] dina basa Walanda
- [ʃ] dina basa Perancis sarta Portugis
- [k] dina bahasa Interlingua sarta Italia
- [tʂʰ] dina bahasa Mandarin
Ck, jeung peunteun sada /k/, remen ogé ditulis sanggeus vokal pondok dina rungkun basa Jermanik kawas Inggris, Jerman sarta Swedia (tapi sawatara basa Jermanik séjénna condong milih Kk, contona basa Walanda sarta Norwégia). Dwihuruf Cz kapanggih dina basa Polandia sarta Cs dina basa Hongaria, duanana melambangkan sada tʃ/. Dina basa Inggris Kuna, Italia, sarta sawatara basa anu sabaraya jeung Italia, Sc melambangkan /ʃ/ (kumaha ogé, dina basa Italia sarta anu sabaraya, hal ieu ngan lumangsung saméméh vokal hareup, lamun sajaba ti éta mangka dwihuruf kasebut melambangkan /sk/).
Minangka lambang fonétik, hurup C leutik nyaéta hurup dina Alfabét Fonétik Internasional anu ngawakilan sada konsonan letup wiati-wiati teu bersuara, sedengkeun hurup C badag dina X-SAMPA nyaéta simbol sada konsonan desis wiati-wiati teu bersuara.
Kode komputasi[édit | sunting sumber]
Tempo ogé[édit | sunting sumber]
- ¢ (sén)
- Ç (cedilla)
- Ĉ (C circumflex)
- Č (C caron)
- Ć (C acute)
- C Sirilik
- Ċ (C titik di atas)
- Ƈ
- ʗ
- Ḉ
- ₡
- ₢
- ℂ
- ℃ (derajat Célsius)
- ℭ
- Ⅽ
Catetan suku[édit | sunting sumber]
- ↑ "C" Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993); "cee", op. cit.


text:
Si Kabayan jalma miskin taya kaboga. Di sakampung éta mah pangmalaratna baé meureun. Imahna teu béda ti saung butut. Ari pagawéanana, kitu wé buburuh ngoréd.
Béda deui jeung tatangga Si Kabayan, bandar munding anu kacida beungharna. Sawahna lega, kebonna puluhan héktar, imahna gé nya gedé nya agréng.
Sakali mangsa tatangga Si Kabayan téh hajat gedé, ngawinkeun anakna. Ondangana kacida lobana, boh ti nu jauh boh ti nu deukeut. Carék wiwilanganana salembur éta mah diondang kabéh, iwal Si Kabayan.
Si Kabayan jeung pamajikanana teu kira-kira waé nalangsaeunana. Tuluy waé Si Kabayan téh ngalaan baju, kencling indit ka pipir imah nu boga hajat, pék ngadeupaan lincar.
“Sadeupa, dua deupa, tilu deupa, …,” cenah.
Sémah kacida kagéteunana, nénjo kalakuan Si Kabayan kitu téh. Saréréa ngariung nénjokeun Si Kabayan ngadeupaan imah nu boga hajat.
Pribumi ogé norojol; barang ngadéngé rebut-ribut di luar téh, gancang kaluar. Ari rét ka Si Kabayan, manéhna ngajenghok, tuluy nanya ka Si Kabayan.
“Ku naon Kabayan, manéh téh ngadeupaan lincar? Bet éta jeung teu dibaju kitu, kawas budak waé.”
Témbal Si Kabayan, “Wah, mun kolot gé diondang.”
Nu boga hajat pohara éraeunana, rumasa ngabéda-béda jelema. Gancang waé nyarita.
“Kapan ti kamari gé diondang. Manéhna mah sok pohoan. Gancang balik, dibaju heula, engké ka dieu, sakalian bawa pamajikan,” kitu ceuk nu boga hajat téh.
Si Kabayan kacida atoheunana.


text:
Degung Sabilulungan Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Degung Sunda Sabilulungan Intrumental Music Full Mp3
Degung Sundanese Music Of West Java Mp3
Degung Sunda Sabilulungan Intrumental Music Full Album Mp3
Degung - Sabilulungan Mp3
Gamelan Degung - Sabilulungan Mp3
Sabilulungan Sundanese Gamelan Mp3
Degung Sabilulungan - Suara Parahiangan Group Mp3
Sabilulungan - Musik Sunda Beautiful Sundanese Music From Indonesia Mp3
Sabilulungan - Sundanese Instrumental Mp3
Degung Sundanese Music West Java Collection Full Audio Hq Hd Mp3
Langit Bali Degung Sabilulungan Plimpujang Suryana Mp3
Gamelan Degung Sunda Mp3
Degung - Sabilulungan Bass Boost Mp3
Langit Bali Degung Sabilulungan Mp3
Degung Sabilulungan Hd Mp3
Degung Bali - Yogi Beach Bungalows - Nusa Lembogan Mp3
Degung- Sabilulungan Sudanese Music Of West Java Mp3
Campursari Ringkes Sangkuriang Langgam Jawa Degung Sabilulungan Terbaru Mp3
Degung Sunda Sabilulungan Instrument Mp3


text:
Warta Sunda • Pulitik • Jumaah, 18 Januari 2013 06:45
(SundaNews, Kuningan) Hajat démokrasi tingkat Provinsi Jawa Barat kari sabulan deui—leuwih saeutik, nyatana ping 24 Fébruari 2013. Dina mapag Pilgup, sajumlahing anggota perlindungan masyarakat (Linmas) di saban désa sa-Kabupatén Kuningan, siap ilubiung enggoning ngamankeun lumangsungna pamilihan pamingpin Jawa Barat.
Saéstuna, pikeun Pilgup nu bakal datang mah moal aya pangamanan langsung (Pamsung). Najan kitu, sumanget Linmas mah teu gedag saeutik-eutik acan, tetep rék ngamankeun Pilgup sabab masih kénéh nampa kapercayaan.
“Ayeuna mah teu aya pamsung, mung tos seueur anggota linmas nu tos siap ngamankeun di KPPS," ceuk Yunus, ka SundaNews, Kemis (17/1/2013). Yunus téh Kapala Bidang Perlindungan Masyarakat Badan Kesatuan Bangsa Perlindungan Masyarakat (Kesbang-Linmas) Kabupatén Kuningan.
Ku kituna, dina harepan Yunus mah Komisi Pemilihan Umum (KPU) téh leuwih ngutamakeun anggota Linmas enggoning aub dina kalumangsungan Pilgup Jawa Barat. Sabab, anggota Linmas téh geus jejem kalatih dina perkara ngamankeun kaayaan di masarakat.
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Macam-Macam Sabar
الحمد لله رب العلمين نحمده ونستعينه ونستغفره ونعود بالله من سرور انفسنا ومن سيئات اعملنا من يهده الله فلا مضال له ومن يضلل فلا ها دي له واشهد ان لا اله الا الله واحده لا سريك له واشهد ان محمدا عبده ورسوله . اللهم صل على محمد وعلى ازواجه ودريته كما صليت على آلي ابراهيم انك حميد مجيد اما بعد قال الله تعال أعوذ بالله من الشّيطان الرجيم. بسم الله الرحمن الرحيم : واصبر نفسك مع الدين يدعون رّبهم بالغداة والعشي يريدوب وجههُ الآية….
HadirinSidang Jum’at Rohimakumulloh
Sipat sabar sakumaha penjelasan para ulama kabagi kana tilu bagian,nyaeta :
1.Sabar dina ngajalanken kataatan Ka Alloh SWT.sakumaha pidawuh Alloh dina surat Al-Kahfi 28:
واصبر نفسك مع الدين يدعون رّبهم بالغداة والعشي يريدوب وجههُ
Hartosna :Jeng kudu sabar anjen babarengan jeng jalmi-jalmi anu menyeru Robbna dina waktu isuk-isuk sareng sore kalawan miharep wajahna .
Syehul Islam Ibnu Taimiyah nyarios”Sabar dina ngalaksanaken kataatan ka Alloh lebih utama sareng sampurna daripada menjauhi paharaman-paharaman Alloh, karana kanmaslahatan/manfaat ngalaksanaken kataatan lebih disukai ku Alloh daripada kamaslahatan menjauhi maksiat,sareng deuih karuksakan teayana ketaatn lebih dibenci ku alloh daripada karuksakan kuayana maksiat”Alloh oge nyaurken
وأمر أهلك بالصلاة والصطبر عليها
Jeng parentahken ka keluarga aranjen piken ngadiriken solat jeng kudu bersabar anjen dina ngalakonannana.(Al-Kahfi 132)
Kasauran Imam Ahmad Bin Kudamah “Jalmi anu hoyong sabar dina ngalaksanaken kataatan perlu merhatosken sababaraha hiji kaayaan,nyaeta 1.Kahiji: Sateacan urang ngaklaksanaken ibadah urang kedah ngalurusken hela niat,ikhlas sareng sabar supaya terhindar sareng terjaga tina tina sipat riya sareng sum’ah.
Kadua:Nalika urang ibadah ulah ngarasa lalai tina pengawasan Alloh,males ngalaksanaken sunnah-sunah sareng adab-adabana,sabar melawan rasa hoream dugika eta ibadah the rengse.
Katilu: Upami tos beres ibadah kade urang kedah sabar tina pamer dihadapan manusa kawan maksud riya atanapi sum’ah,maka saha jalmi anu te bersabar setelah bersedekah ku menyebut-nyebut pemberiananana tuluy menyakiti hate sipenerima maka sia-sia eta amalna.
2. Sabar dina nebihan sagala larangan-larangan Alloh
Sapertos kumaha sabarna Nabi Yusuf AS ketika istri Saudagarna ngagoda ku ngajak berbuat maksiat,kalayan benteng kaimanan sareng kasabaran nabi Yusuf salamet tina laranga Alloh,bahkan Nabi Yusuf nyaroios:
قال رّب السجنُ أحّبُ إلّيَ مّما يدعو نني إليه وإلآ تصرف عّني كيدَهّنَ أصَبُ إليهّنَ وأكنُ من الجاهلين
Hartosna: Wahai Rohku,penjara lankung disukai ku abdi daripada mengikuti ajakan maranehanana ka abdi,sareng upami teamah tengahindarken gusti ti abdi tipu daya maranehanana tangtu abdi bakal cenderung piken nyumponana kahayang maranehanana jeng tangtu abdi termasuk jalma anu bodoh.(Yusuf 33)
Seorang manusia selalu membutuhkan kesabaran dina setiap kaayaananana sabab dirina seantiasa aya dina parentah anu wajib dilaksanaken sareng larangan anu wajib ditinggalken,aya dina ketentuan takdir Alloh sarta kanikmatan anu wajib disukuri,upami sadaya pewrkara iyeu tetiasa lepas ti dirina maka kasabaran oge seantiasa kedah aya sampai eta hamba maot.
3. Sabar dina menerima ketetapan sareng ketentuan Alloh
Ketentuan,ketetapan Alloh ka manusa didunia iyeu teh kabagi dua macam nyaeta: Kahiji: Ketentuan ketetapan anu sesuai sareng kahoyong urang nyaeta mangrupi kasalametan,harta anu seueur berlimpah,kedudukan sareng sadaya kalezatan kemewahan duniawi pada umumna.Maka seorang hamba ku iyeu perkara the kedah sabar dina menghadapina ulah dugika urang katipo,sareng asik dina eta kanikmatan duniawi sehingga pada ahirna eta kasenang teh ngalalaiken urang kana pertanggungjawaban sareng hisab aherat, sakedahna urang ngariksa hak Alloh dina harta ku sedekah,badan ku nyeueurken amal-amal kasaean,uarng kedah sieun tina ku teutiasana urang ngajga diri tina eta tipuan duniawi sehingga dunia anu sakedahna sarana piken ibadah sareng kataatan malah kalah janten tujuan hirup.Sahabat MuliaAbdurrohman Bin Aup kantos nyarios”kami diuji ku kasangsaraan maka kami mampu piken sabar dina menghadapina,tapi tatkala kami diuji ku kanikmatan kami samasekali temampu berlaku sabar”
Kadua: Ketetapan Aloh anu anu berupa musibah ujian sareng cobaan anu ngarupiken sunatulloh dina kahirupan manusia piken diuji kebenaran iman sareng kayakinanana,sakumaha pidawuh alloh:
أحسب الناسُ أنَ يُترَكُوا أن يَقُولوا ءا مّنا وهم لا يفتنونَ وَلقد فَتّن الذين من قبلهم فليعلمنّ الله اللذين صد قوُ ا وليعَلَمّن الكاذ بينَ
Hartosna: Naha jalma-jalma nyarangka bahwa maranehna bakal diarantep setelah ngaku kami ges beriaman,sementara maranehba te diuji deui?saestuna kami ges menguji jalma-jalma samemeh maranehanana,maka saestuna Alloh maha uninga jalma-jalma anu bener dina jeng jelema-jelema anu ngabarohong.(Q.S Alankabut 2-3
أم حسبتمُ أنَ تدخل الجَنة ولّما يأ تيكمُ مشل الذينَ خلوُا من قبلكمُ مَّستهمُ الَبأ ساءُ والضّراءُ وزُلزلُوا حّتي يقول السولُ والذينَ ءامنوا معه متي نصرُالله ألا إنّ نصرالله قريبٌ .
Hartosna:Naha anjen nyangka bahwa anjen bakal asup surga,padahal can datang ka aranjen cobaan sakumaha anu ges menimpa jalma-jalma samemeh aranjen,maranehna ditimpa ku bencana jeng kasangsaraan sarta digoncangken ku berbagai macam cobaan sehingga rosul beserta jalma-jalma anu beriman nyarios “iraha datangna pertolongan Alloh?Inget ku anjeng yen pertolongan Alloh teh sangat deukeut.(Al-baqoroh 214)
Pidawuh Rosul
ما من مصيبة تصيبُ المُسلم اّلا كَفَر الله بها عنهُ حَّتيَ الشوَكة يشاَ كُهاَ
Tidaklah suatu musibah yang menimpa seorang muslim itu kecuali Alloh hapuskan dosanya sehingga duri yang menusuknya sekalipun (HR. Bukhori Muslim)
Kumargi sakitu urang sebagai muslim kedah mensikapi musibah teh bari tetep husnudzon ka Alloh anu maha ngatur alam sareng sadaya eusina.
Mudah-mudahan khutbah aya manfaatna
بَارَكَ اللهُ لِيْ وَلَكُمْ
الحمد لله رب العالمين والصلاة والسلام على أشرف الأنبياء والمرسلين سيدنا محمد وعلى آله وأصحابه أجمعين. أما بعد أيها الإخوة المسلمون ادعوكم ونفسى إلى تقوى الله فقد فاز المتقون اللهم اغفرللمسلمين والمسلمات والمؤمنين والمؤمنات الأحياء منهم والأموات إنك سميع قريب مجيب الدعوات اللهم ءارنا الحق حقا وارزقنا اتباعة وءارنا الباطل باطلا وارزقنا اجتنا بة، ربنا اغفرلنا ولإخواننا الدين سبقونا بالإيمان ولا تجعل في قلوبنا غلا للذين آمنوا ربنا إنك رؤوف رحيم .ربناافرغ عليناصبرا وثبت اقدامنا وانصرناعلى القوم الكافرين ربنا آتنا في الدنيا حسنة وفي الأخرة حسنه وقنا عذاب النار


text:
Sabun
Sabun nyaéta surfaktan anionik nu dipakéna maké cai pikeun beberesih. Baheula mah sabun dijieun dina bentuk watangan, tapi kiwari loba anu disadiakeun dina bentuk krim atawa cairan kentel. Eusina nyaéta garam asam lemak natrium (lebu soda) atawa kalium (potas), hasil tina réaksi lemak jeung oksida alkali dina prosés anu katelah panyabunan ('saponifikasi'). Lemak dihidrolisis ku basa, ngahasilkeun garam alkali asam lemak (sabun atah) jeung gliserol.
Kiwari, bahan-bahan nu sok dipaké beberesih lolobana geus deterjén, lain sabun. Nu jadi alesan nyaéta kusabab deterjén leuwih gampang jeung leuwih murah dijieun.
Daptar eusi
Cara gawé sabun[édit | sunting sumber]
Sabun gedé mangpaatna pikeun beberesih kusabab molekul sabun bisa napel sakaligus ka molekul nonpolar (kayaning gemuk atawa minyak) jeung molekul polar (kawas cai).
(buntut lemak) :CH3-(CH2)n - COONa: (hulu leyur cai)
Bagian hidrokarbon ngaleyurkeun kokotor jeung minyak, sedengkeun bagian ionik ngaleyurkeun kana cai. Nu tadina teu leyur dina cai jadi bisa kabawa ku ayana émulsifikasi.
Prakpakan nyieun sabun[édit | sunting sumber]
Kiwari, lolobana sabun dijieun maké cara prosés tiis nu ngaréaksikeun lemak sarupaning minyak jaitun jeung natrium hidroksida.
Sajarah modéren[édit | sunting sumber]
Dina jaman modéren, sabun beuki kapaké ku beuki pentingna hirup berséka pikeun nyingkahan mahabuna mikroorganisme patogénik. Sabun watangan mimiti populér ahir abad ka-19, komo harita geus dimimitian maké iklan.
Produksi komersil[édit | sunting sumber]
Saméméh Révolusi Industri, sabun dijieun dina skala leutik kalawan hasil anu kasar. Sabun alus mimiti dijieun ku Andrew Pears di London taun 1789. Anjeunna lajeng muka pabrik di Isleworth taun 1862, rampak gawé jeung Francis Pears, incuna. Taun 1850-an, William Gossage nyieun sabun alus bari hargana murah sahingga bisa diproduksi masal. Tipung sabun mimiti diproduksi ku Robert Spear Hudson taun 1837 ku cara ngaréndos sabunna. Pabrik sabun anu terus nanjung nepi ka kiwari, Unilever, dirintis ku William Hesketh Lever jeung adina James taun 1885 di Warrington.
Baca ogé[édit | sunting sumber]
Catetan[édit | sunting sumber]
Rujukan[édit | sunting sumber]
- Soap. Wikipédia basa Inggris (disalin 6 Oktober 2008)
- Garzena, Patrizia - Tadiello, Marina (2004). Soap Naturally - Ingredients, methods and recipes for natural handmade soap. Programmer Publishing. ISBN 978-0-9756764-0-0.
Tumbu kaluar[édit | sunting sumber]
- Soap History The Soap and Detergent Association
- A short history of soap The Pharmaceutical Journal
- Information about soap-making - history, recipes, techniques
- Link collection on how to make soap at home


text:
Sastra
Kecap sastra téh asalna tina kecap Sangsakerta; sas jeung tra. Sas téh akar kecap dina rundayan nu hartina : ngarahkeun; ngajarkeun; ngawulangkeun; méré pituduh atawa paréntah.[1] Tra téh mangrupa kecap ahiran nu biasana nuduhkeun alat; pakakas; sarana. Jadi Sastra hartina pakakas pikeun miwulang; buku pituduh; buku intruksi atawa buku pangajaran.[1] Dina budaya sunda aya nu disebut susastra anu hartina tulisan anu éndah.[1] Numutkeun A.Teeuw sastra téh etimologina tina basa Yunani téa littera; nu harti saujratna nya éta tulisan, éta kecap téh tuluy dipaké ku bangsa Latin, ti dinya nyebar ka sakuliah dunya, di antarana Inggris, Prancis, jeung Belanda.[2] Harti sastra (tulisan) téh kudu dipaluruh deui dina hubunganana jeung tujuh ciri basa tinulis. [2] Memang aya poténsi satra dina tujuh ciri basa tinulis tapi ogé sastra henteu idéntik jeung basa tinulis, lantaran aya sastra anu poténsina tina basa lisan nu disebut sastra lisan téa.[2]
Fungsi Sastra[édit | sunting sumber]
Sastra dipercaya ngandung rupaning mangpaat pikeun kahirupan manusa .[2] Ajén guna sastra anu paling kakoncara nya éta :
- Éndah hartina sarua jeung méré hiburan atawa kasugemaan
- Manpaat hartina lain saukur heuheureuyan tapi kagiatan anu dilaksanakeun kalawan bener mibanda tujuan.[2]
Wangun Sastra Sunda[édit | sunting sumber]
Aya tilu wangun sastra dina sastra sunda nya éta prosa, puisi, jeung drama.[1]
- Prosa nta éta karangan dina rakitan basa sapopoé; lancaran, tanpa ngolah atawa ngatur intonasi anu matok.[1]
Warna prosa aya nu heubeul, jeung aya nu anyar. Karya sastra Sunda nu heubeul dina wangun prosa nya éta dongéng. [1]
- Puisi nya éta karangan nu basana dirakit pinuh ku wirahma, kauger ku wangun jeung diksi, ungkara kalimahna henteu lancaran. [1]
Puisi sunda dina wangun heubeul aya nu nagjujud carita saperti : pantun jeung wawacan, sedengkeun anu teu ngawangun sastra saperti : mantra, kakawihan, sair, jeung pupuh.[1]


text: BIANTARA BASA SUNDAWasta : Dwi NuriniKelas : VIII FAsal Sekolah : SMPN 1 Cimanggung SumedangTAREKAH NGEUNAAN SENI TRADISIAssalamua’laikum Wr.wb.Alhamdulillahi Robbil ‘Alamin, Alhamdulillahi ladzi hadzana li hadza wamakunnalinahtadya laula an haddzanallah. Laqad ja’akum rosulullahi min Robbina bil haqi bashiron wanadziro.Asyhadualla illaha illalloh, waasyhadu anna Muhammadan Rosululloh.Allohumma sholli ala Muhammad wa’ali Muhammad. Amma Badu.Bapa miwah ibu girang pangajen hormateun simkuring,Hadirin anu sami linggih dina ieu pasamoan,Puji sinareng syukur urang sanggakeun ka Gusti nu Maha Suci anu Maha Welas tur Maha Asih henteu aya pilih kasih kasugri nu kumelip di ieu bumi, anu parantos maparinmang rewu-rewu nikmat ka urang sadayana. Ku nikmat sareng hidayah mante-Na dinadanget ieu simkuring tiasa silaturahmi, patepung lawung patepang raray dina acara “Pasanggiri Biantara Basa Sunda Tingkat SMP sa-Kabupaten Sumedang”.Solawat miwah salam mugia salamina dilungsurkeun ka jungjunan alam NabiPanungtung anu Parantos ngalungsurkeun cahaya ka imanan ka Umatna, Nabi panutanurang, Nabi Muhammad S.A.W. teu hilap rahmat sareng salam oge di lungsurkeun kakulawargana, katut muslimin sareng muslimat sadayana. Amin Ya Robbal a’lamin.Bapa miwah Ibu girang pangajen anu di hormat.Langkung tipayun nepangkeun simkuring wasta pun Dwi Nurini, Siswi kelas 8SMPN 1 Cimanggung. Alhamdulillah dina danget ieu simkuring tiasa ngiring aub janten patandang dina ieu pasanggiri biantara basa sunda. Maksadna teu aya sanes mung hoyongdiajar nyarios dina basa sunda. Dina ieu waktos simkuring bade nyobi medar perkawis“Tarekah Ngeunaan Seni Tradisi” . mugia aya mangfaatna kanggo ngahirup-huripkeundeui ieu seni tradisi anu ayeuna katinggalna meh pareum.Hirup jeung mekarna kasenian, salawasna luyu jeung kabutuh masyarakatna, tangtuwae dina kamekaranana oge baris kapangaruhan ku kaayaan lingkungan jeung paneka jaman. Lamun urang nyoreang ka tukang, fungsi kasenian dina jaman bihari raket patalina jeung upacara adat. Ari kiwari geus robah jadi pintonan pikeun hiburan. Robahna teh laindina fungsina wungkul, tapi deuih dina prak-prakan magelarkeunnana.Hadirin nu ku simkuring di hormat. salaku urang sunda geus jadi kawajiban urang pikeun miara tur ngamumule seni tradisi sunda, ulah nepi ka seni tradisi urang teh diaku ku


text:
Serat optik
Serat optik atawa tapas optik ngarupakeun tapas tina kaca atawa palastik (polimér) anu dirarancang pikeun nungtun cahaya sangkan ngarambat dina jero tapas dimaksud. Élmu tapas optik ngarupakeun gabungan élmu alam terapan jeung rékayasa anu patali jeung rarancang sarta panerapan tapas optik. Tapas optik loba dipaké dina komunikasi, anu ngajangjikeun pangiriman informasi dina jarak anu leuwih jauh sarta laju data anu leuwih gancang dibandingkeun wangunan komunikasi lianna. Tapas optik digunakeun pikeun ngaganti kawat métal (logam) lantaran tapas optik kalayan aténuasi sinyal nu leuwih leutik, jeung inyana weduk tina gangguan éléktromagnétik. Tapas optik ogé digunakeun pikeun nyieun sénsor, jeung rupa-rupa panerapan lianna.
Dina tapas optik, cahaya dijaga tetep aya dina bagian "inti"-na kalayan maké cara pantulan internal total. Hal ieu ngabalukarkeun tapas optik salaku panungtun gelombang. Tapas optik anu bisa ngaliwatkeun leuwih ti hiji jalur rambatan atawa transverse mode disebut tapas multi mode atawa 'tapas mode tunggal atawa singlemode fiber (SMF). MMF umumna miboga diaméter inti anu gedé, sarta digunakeun pikeun tumbu komunikasi jarak pondok atawa pikeun aplikasi pangiriman daya anu gedé. SMF kalolobaan digunakeun pikeun tumbu komunikasi anu leuwih panjang ti 200 méter.
Nyambungkeun serat optik leuwih susah ti batan nyambungkeun kawat atawa kabel listrik. Tungtung serat optik kudu dikeureut sacara ati-ati, tuluy disambung babarengan sacara mekanik atawa dilebur ngagunakeun busur listrik. Panyambung atawa konéktor husus digunakeun pikeun nyieun sambungan anu bisa dibongkar-pasang.
Sajarah[édit | sunting sumber]
Prinsip ditungtunna cahaya dina serat optik ditimukeun munggaran ku Daniel Colladon jeung Jaques Babinet dina taun 1840an, sarta John Tyndall, urang Irlandia némbongkeun ka balaréa yén cahya bisa ditungtun dina cai anu ngamalir tina selang, sapuluh taun ti harita.[1] Pangiriman gambar ngaliwatan bungbung dipintonkeun ku Clarence Hansell jeung panaratas televisi John Logie Baird dina tempat anu béda dina taun 1920an. Prinsip kasebut munggaran digunakeun pikeun pamariksaan médis internal ku Heinrich Lamm dina dékade saterusna. Dina taun 1952, fisikawan Narinder Singh Kapany ngalakukeun ékspérimen anu ngarah ka ditimukeunnana serat optik, dumasar kana studi saméméhna anu dilakukeun ku Tyndall; serat optik modéren, dimana serat gelas dilapisan ku panylindung transparan pikeun ngahasilkeun indéks nyimpangna cahya atawa indéks bias anu leuwih cocog, muncul dina dékade saterusna. [1] Kamajuan saterusna dipuseurkeun kana beundeul serat pikeun pangiriman gambar. Gatroskop semi-fléksibel tina serat optik munggaran dipaténkeun ku Basil Hirschowitz, C. Wilbur Peters, sarta Lawrence E. Curtiss, para panaliti di Universitas Michigan, dina taun 1956. Dina prosés ngamekarkeun gastroskop, Curtiss ngahasilkeun panyalindung gelas munggaran; béda jeung serat optik saméméhna anu gumantung kana hawa atawa minyak jeung lilin nu teu praktis sabagé material panyalindung lantarab indéks biasna nu leutik. Rupa-rupa panerapan pangiriman gambar lianna saterusna marucunghul.
Dina taun 1965, Charles K. Kao jeung George A. Hockham ti pausahaan Inggris, Standard Telephones and Cables ngarupakeun anu munggaran ngajelaskeun yén aténuasi (ngalemahna sinyal) dina serat kontémporer diakibatkeun ku henteu murnina material, lain ku éfék-éfék fisika dasar saperti ngahamburna cahaya (scattering), tur teu murnina material ieu bisa dileungitkeun. Maranéhna ngaduga yén serat optik bisa jadi sahiji médium praktis pikeun komunikasi, lamun aténuasina bisa dikurangan nepi ka sahandapeun 20 dB per kilométer (Hecht, 1999, p. 114). Tingkat aténuasi ieu munggaran kahontal dina taun 1970, ku sababaraha urang panaliti, nyaéta Robert D. Maurer, Donald Keck, Peter C. Schultz, jeung Frank Zimar anu gawé keur pabrik gelas Amérika nyaéta Corning Glass Works (kiwari Corning Inc. Maranéhna mintonkeun hiji serat kalayan atenuasi optik 17 dB per kilométer ku cara nambahkeun atawa doping titanium kana gelas silika. Sababaraha taun ti harita maranéhna ngahasilkeun sahiji serat anu aténuasina ngan 4 db/km ku cara ngagunakeun germanium oksida sabagé bahan panambah inti. Aténuasi anu sakitu leutikna ngarah kana télékomunikasi serat optik jeung ngamungkinkeun internét. Kiwari, aténuasi dina kabel optik jauh leuwih leutik ti batan aténuasi dina kabel listrik tambaga, kukituna lahir sambungan serat jarak jauh kalayan jarak ripiter ti 500 nepi ka 800 km.
Tumbu kaluar[édit | sunting sumber]
- (id) Mengenal Komunikasi Serat Optik
- (en) The Fiber Optic Association
- (en) Lennie Lightwave's Guide To Fiber Optics
- (en) Fibers - article in RP Photonics Encyclopedia of Laser Physics and Technology
- (en) How Fiber Optics Work
- ↑ a b Bates, Regis J (2001). Optical Switching and Networking Handbook, p10, New York: McGraw-Hill. ISBN 007137356X.


text:
Bahasa Indonesia, Basa Sunda, Kamus, Foto Amatiran, Sejarah, Budaya, Dongeng, Teknologi, Kesehatan, Hukum dan Kriminal, Konservasi, Kuliner, Pembangunan, Krisis, Tokoh, dan Jalan-Jalan. (Indonesian Language, Sundanese Language, Dictionary, Amateur Photography, History, Culture, Story, Technology, Healthy, Law and Criminal, Conservation, Development, Crisis, and Travelling)
Senin, 01 Juni 2009
Perabotan Dapur
12 komentar:
Sampurasun,BalasHapus
Aya ku resep kang nitenan parabot dapur nu ku akang tos diposting.
Sakadar panambah "khasanah basa", aya sababarah sebutan/istilah nu benten antara sebutan di wewengkon akang sareng di wewengkon kuring.
Di wewengkon kuring -tegesna di di Banten Kidul- ngaran parabot dapur nu disebut kua akang nyaeta :
1. Aseupan
Di wewengkon kuring mah disebut "haseupan" benten sakedik, nu asalna tina "haseup"
2. Ayakan
Parabot dapur ieu di wewengkon kuring mah disebut "sair". Jadi lamun urang di empang/balong/situ/walungan ngala lauk nganggo ayakan / sair disebatna "nyair"
3. Boboko
Pami ieu mah sami disebatna boboko
4. Hihid
Ieu oge sami tetep hihid
5. Cukil
Jenis2 ieu mah rada benten, upami anu ageung didamelna tina kayu disebatna "pangarih", upami anu alit disebatna "centong kayu" (ayeuna aya oge centong palastik). Teras upami anu didamel tina stainless (aya gagangan) biasana kenging meser disebatna "kolaci"
6. Langseng
Sami tetep langseng
7. Seeng
Sami tetep seen
8. Gayung Batok
Sami, tetep gayung batok (ngan ayeuna mah aya oge gayung palastik)
9. Talenan
Sami, namina talenan
10. Mutu & Coet,
Benten, pami anu alit (kanggo ngulek/ngarendos) namina "panggerok", pami anu ageung (alas kanggo ngulek/ngarendos) namina "leper"
11. Nyir, Parud & Panci ageung
Sami.
Cing mangga di inventarisir deui kang, saba aya anu namina "tetenong", "dulang", "gentong", "kendi", Jsj.
Sakit nu kapihatur,
Salam,
(Dedi) Rustandi
Hatur nuhun kang Dedi tos nambihan perbendaharaan nami2 parabot dapur, abdi nuju milarian nu sanesna tos diemutan ku kang Dedi. Mung teu acan gaduh gambarna hungkul abdi teh. Tujuanna mah abdi teh hoyong ngenalkeun parabot dapur ka nu teu acan terang, terutamina kanggo generasi urang nu teu acan terang nami2 parabot dapur. Upami akang gaduh tema nu sanes, nu aya patalina sareng ka sundaan diantosan pisan kabarna. Nuhun.BalasHapus
hatur nuhun kang kana perbendaharaan perabotannana, kaangge pisanBalasHapus
ngiring ngapublish ulang di link anu palih handap,..haturnuhun,..mugia janten amal soleh..BalasHapus
- Anonim30 Januari 2010 15.36
kurang tuh..harusnya ada HAWU...BalasHapus
- Anonim22 April 2010 10.44
punten sun pami telepat paparabotan teh di sebatna pancaraken nya leres kitu ? punten ngiring ngalangkus sakantenan nitenan resep nya basa sunda teh mung nu ngamumulena tos kirang, hatur nuhun nun, masih keneh kersa ngamumule basa urang basa sunda, nepangkeun nun sim kuring wasta pun dayat ti CianjurBalasHapus
@anonim: muhun kang, ari foto hawu na mah parantos aya, mung hilap di mana disimpenna, ke urang pilarian heula... hatur nuhunBalasHapus
tolombong mna akang kasep, bageurBalasHapus
hatur mangga
- Anonim5 Maret 2012 07.54
punten kenging abdi ngopy gambar-gambarna? hatur nuhun...BalasHapus
- Anonim17 Januari 2013 14.30
sampurasun...BalasHapus
hatur nuhun ka akang parantos posting parabot dapur
ulah hilap nya ka http://idatenhatori.blogspot.com
diantosan
- Anonim7 Februari 2015 01.58
punten akang nyungkeun elmuna. abdi nuju skripsi kaleresan nyandak judul perabotan dapur tradisional sunda. hoyong terang estetika ti parabot sunda teh naon ? pami teu leupat paabot tradisional sunda teh awal mulana ti sejarah Nyi pohaci lereus teu kang ? teras fungsi ti parabotan tradisional ti kahirupan akang2 teh naon hungkul ? apakah ngan sebagai alat nu paranti masak hungkul atau naon ? punteun nyunkeun bantosana nya kang hhe...BalasHapus


text:
Wikipedia:Citakan Wikipédia
Citakan digunakeun dina kaca-kaca di wikipédia pikeun nyadiakeun pidangan konsistén keur talatah nu disimpeun dijeurona. Parobahan ka penampilan, omongan, atawa gaya eusi talatah kasebut bisa dilarapkeun sacara langsung, alatan citakan diciptakeun pikeun pamaca sabot artikel kasebut dibuka. Ngaran citakan kaci miboga spasi, contona {{Propinsi Indonésia}}.
Citakan ogé nampa parameter-parameter anu saterusna diasupkeun ka output citakan kasebut.
Citakan dina ngaran spasi artikel ngan aya pikeun ngabantuan pamaca. Ieu bisa mangrupa bantuan navigasi, atawa peringatan yén eusina heunteu nohonan standar. Citakan anu mikeun informasi anu ngan kapaké ka para pangedit kudu nuju kaca sawala artikel kasebut.
Perhatikeun yén awalan "msg:" geus heunteu deui diperlukeun. Contona, paké {{stub}} batan {{msg:stub}}.
Tambahkeun citakan anu anyar Anjeun jieun ka halaman ieu luyu kalawan kategorinya tapi NGAN asupkeun citakan anu nyambung jeung aturan, kawijakan atawa hal-hal anu istimiwa ka Wikipedia (stub, disambiguasi, jsb) di halaman ieu. Pikeun anu séjénna, sumangga asupkeun ka Wikipedia:Citakan Wikipedia/Citakan séjénna atawa Wikipedia:Citakan Wikipedia/Pondok.


text:
GoldStar
GoldStar nyaeta ngaran pausahaan elektronika nu ngadeg taun 1958. Ngaran pausahaan ieu ganti jadi LG Electronics sarta LG Cable taun 1995. LG Cable robah deui jadi LS Cable taun 2005.
GoldStar nyieun rupa-rupa produk, kaasup radio, microwave, traktor, jsb...
Traktor GoldStar sabenerna mah mimiti aya taun 1975 minangka bagean tina Hyundai, gawe bareng jeung Yanmar Jepang. Taun 1977, mimiti gawe bareng jeung Fiat Itali, sarta taun 1983 beunang ku GoldStar. Dina taun nu sarua, mimiti gawe bareng jeung Mitsubishi, sarta kooperasi jeung Fiat taun 1984.
Traktor dijual kalayan merek GoldStar jeung Fiat-GoldStar. Tempo oge LG Tractors jeung LS Tractors.


text:
Prasasti Ciaruteun
Prasasti Ciaruteun atawa prasasti Ciampéa nyaéta prasasti nu kapanggih di sisi walungan Ciaruteun, deukeut muara walungan Cisadané Bogor. Prasasti kasebut mangrupakeun titilar karajaan Tarumanagara.
Daptar eusi
Perenah[édit | sunting sumber]
Prasasti Ciaruteun perenahna di désa Ciaruteun Hilir, kacamatan Cibungbulang, Kabupatén Bogor persisna dina koordinat 0°7’2,76” BB (ti Jakarta) sarta 6°38’09”.
Tempat kapanggihna ieu prasasti mangrupa pasir datar nu kacapit ku tilu walungan: Cisadané, Cianten jeung Ciaruteun. Nepi ka abad ka-19, tempat ieu masih dilaporkeun salaku Pasir Muara, nu kaasup tanah swasta Ciampéa ( kiwari kaasup wilayah Kacamatan Cibungbulang).
Numutkeun Pustaka Rajya-rajya i Bhumi Nusantara parwa 2, sarga 3, kaca 161 kasebutkeun yén Tarumanagara téh boga rajamandala (bawahan) nu ngaranna "Pasir Muhara".
Panimuan[édit | sunting sumber]
Prasasti Ciaruteun dilaporkeun ku pupuhu Bataaviasch Genootschap van Kunsten en Weten-schappen (ayeuna Musieum Nasional) dina taun 1863. Alatan caah gedé dina taun 1893, prasasti ieu pindah tempat sawatara méter ka hilirkeun sarta bagian batu anu aya tulisan jadi tibalik ka handap. Saterusna dina taun 1903 prasasti ieu dipindahkeun ka tempat asalna. Dina taun 1981 Direktorat Perlindungan dan Pembinaan Peninggalan Sejarah dan Purbakala Departemen Pendidikan dan Kebudayaan ngangkat sarta mindahkeun prasasti ieu ambéh henteu keséréd deui ku caah.
Rupa Bahan[édit | sunting sumber]
Prasasti Ciaruteun dijieun tina batu alam.
Eusi[édit | sunting sumber]
Prasasti Ciaruteun ditulis maké aksara Pallawa anu disusun dina wangun siloka basa Sansakerta kalawan métrum Anustubh anu ngawengku tilu jajar sarta dina bagian handap tulisanana aya pahatan gambar beuti sarta sulur-suluran (pilin), sapasang tapak suku sarta lancah.
Teks:
- "vikkranta syavani pateh shrimatah purnavarmanah tarumanagarendrasya vishnoriva padadvayam"
Hartina numutkeun Vogel:
- "Dua tapak suku nu siga tapak suku Wisnu ieu kagungan raja dunya nu gagah perkosa nu kawentar Purnawarman nu ngawasa Tarumanagara."
Prasasti Ciaruteun mibanda gambar "pandatala" (tapak suku) nu nunjukkeun tanda kakawasaan (Purnawarman, 395-434 M) nu mingpin Tarumanagara.
Tempo ogé[édit | sunting sumber]
- Tarumanagara
- Basa Sansekerta
- Aksara Pallawa
- Basa Sunda
- Aksara Sunda
- Basa Jawa
- Aksara Jawa
- Basa Malayu
- Aksara Malayu
- Basa Portugis
Tumbu kaluar[édit | sunting sumber]
Rujukan[édit | sunting sumber]
- Richadiana Kartakusuma (1991), Anekaragam Bahasa Prasastidi Jawa Barat Pada Abad Ke-5 Masehi sampai Ke-16 Masehi: Suatu Kajian Tentang Munculnya Bahasa Sunda. Tesis (nu diajengkeun salaku sarat pikeun meunangkeun gelar Magister dina widang Arkeologi). Fakultas Pasca Sarjana Universitas Indonesia.
- Saléh Danasasmita. 1983. Sejarah Bogor (Bagian I). PEMDA DT II Bogor, Bogor.
- H.P.Hoepermans “Hindoe-Oudheden va Java (1864)” ROD 1913:75
- J.F.G.Brumund “Bijdragen tot de kennis va het Hindoeisme op Java” VBG.XXXIII 1868:64
- A.B.Cohen Stuart “Heilige Voetsporen op Java” BKI 3(X) ogé dina basa Inggris nu judulna: “Sacred Footprints in Java” Indian AntiQuary IV. 1875:355-dst
- D.van Hinloopen Labberton “Ueber di Bedeutung der Spinne in der Indischen Literatuur” Zeitschrift der Deutschen Morgenlandischen Geselschaft. 66. 1912:601
- H. Kern “Over de sanskrit-Opschrifte n van Jambu (Batavia) (± 450 A.D), Verspreide Geschriften VII. 1917:4-5.
- J.Ph.Vogel “the Earliest Sanskrit Inscription of Java” POD. I. l925:21-24. Plate 28-29
- N.J.Krom “Inventaris der Hindoe-oudheden” ROD. 1914, l915:30 (dina jero katerangan atawa cutatan nomer 61)
- R.M.Ng.Poerbatjaraka, Riwayat indonesia I l952:12
- L.Ch.Damais “Les Ecritures d’Origine Indienne en Indonesie et dans le Sud-Est AsiatiQue Continental” BSEI. XXX(4). L955:365-382. Hususna prasasti Ciaruteun.
- Bambang Soemadio (et.al. editor) Sejarah Nasional Indonesia II, Jaman Kuna. Jakarta: Departemen Pendidikan dan Kebudayaan l975:39-40; l984:40


text:
Surah Al-jumu’ah (basa Arab:الجمعة) nyaéta surah ke-62 dina Al Qur'an. Surah ieu kagolongkeun surah Madaniyah anu diwangun ku 11 ayat. Dingaranan Al Jumu’ah anu hartina poé jumaah dicokot tina kecap Al Jumu’ah anu aya dina ayat ka-9 surat ieu.
Maksudna, lamun imam naék mimbar sarta muazzin geus azan dina poé jumaah, mangka kaum muslimin kudu geura nedunan panggero muazzin éta sarta ninggalkeun kabéh urusanana.
Tafsirna, panggero Alloh ka jalma-jalma nu ariman atawa umat Islam anu geus minuhan sarat-sarat minangka mukallaf pikeun ngalaksanakeun solat jumaah umat Islam diwajibkeun pikeun ninggalkeun sagala urusanana, kawas nungtut élmu sarta jual beuli. Umat Islam anu minuhan panggero Alloh kasebut tangtu baris nampa réa hikmah.
Umat Islam anu geus réngsé ngalakukeun solat diparentahkeun ku Alloh pikeun usaha atawa digawé ambéh nampa karunia-Na, kawas élmu pangaweruh, harta banda, kaséhatan sarta nu séjén-séjénna. Di mana waé sarta iraha waé jeung naon waé nu dipigawe ku kaum muslimin, maranéhanana ditungtut ku agamana supayah inget ka Alloh. Nujul kana ayat 9-10, umat Islam diparéntahkeun ku agamana supayah disiplin dina ngalakonan ibadah wajib kawas solat, sarta kudu giat usaha atawa digawé luyu jeung papagon Islam kawas digawé nu bener sarta diajar nu soson-soson. Syamsuri, 2004: 25
Sajaba eusi paréntah pikeun ngalaksanakeun solat juamah ieu surah ogé maréntahkeun sakabeh umat Islam pikeun usaha atawa digawé néangan rejeki minangka karunia Alloh SWT. Surah ieu maréntahkeun manusa pikeun nyaimbangkeun kahirupan di dunya jeung persiapan kahirupan di ahérat jaga. Carana, sajaba kudu ngalaksanakeun ibadah, ogé kudu getén digawé minuhan kaperluan hirup. Bachrul Ilmy, 2006: 15


text:
Palang Merah Indonesia
International Red Cross (Palang Merah Internasional) ngadeg ku alpukah J.Henry Dunant (Bapak Palang Merah Internasional) nya éta mangrupa organisasi kamanusaan nu sifatna indepénden jeung diaku nétralitasna ku sakabéh nagara di sakuliah dunya.[1] [2] Organisasi Palang Merah Internasional ngawengku tilu élemén nya éta; Komite Internasional Palang Merah nu mangrupa pendiri sakaligus minangka lembaga législatif (1863), Liga Palang Merah jeung Masarakat anggota Palang Merah(1919). [1]Fungsi Palang Merah nya éta ngahampangkeun kasangsaraan manusa sarta boga tarékah pikeun ngaronjatkeun taraf kaséhatan masarakat, di antarana dina wangun bantuan ka prajurit jeung warga sipil dina perang, di pangungsian sarta méré layanan médis ka masarakat nu ngabutuhkeun, saperti ngungkulan pertolongan pertama dina kacelakaan, ngalayanan nu ngadonor getih, neundeun jeung ngaprosés getih, jeung neruskeun getih ka warga masarakat nu merlukeun. [1]Palang Merah Indonésia (PMI) ngadeg di Jakarta tanggal 17 September 1945. [1] [1] Nalika Jakarta dieréh ku tentara Sekutu jeung Walanda, Pengurus Besar PMI dipindahkeun ka Yogyakarta. [1] PMI diaku sacara reSmi ku pamaréntah Republik Indonésia jeung Palang Merah Internasional dina taun 1950. [1]Kagiatan wal PMI nya éta ngurus balikna para romusa asal Indonesia ka lemburna sewing-séwangan. [1]


text:
Graham Coxon
Graham Leslie Coxon atawa anu kasohor Graham Coxon nya éta penyanyi, penulis lagu, musisi (personil grup musik blur), jeung pelukis asal Inggris[1]. Graham Coxon gumelar di Rumah Sakit milter Rinteln, Jerman tanggal 12 Maret 1969 ti pasangan Bob jeung Pauline Coxon[2]. Coxon di Jerman salila 5 taun, terus pindah ka Derbyshire, Inggris[2]. Sabada 3 taun di Derbyshire, Coxon jeung kulawargana pindah ka Colchester[2].
Graham Coxon kuliah di Goldsmith College of London, dina mangsa ieu, Coxon papanggih jeung Alex James tuluy nyieun grup seni anu dingaranan Nichtkunst[1][2]. Graham Coxon papanggih jeung Damon Albarn deui anu keurseus musik di Goldsmith[2]. Graham sok ngadatangan solo konsérna Damon[2]. Graham jadi gitaris dina hiji grup musik sirkus (Damon, Dave, Eddie Deedigan jeung Dave Brolan)[2]. Nalika Eddie jeung Dave kaluar, Graham ngajakan Alex pikeun jadi bassis, tuluy ieu grup diganti ngaranna jadi Seymour (an diganti jadi blur) [2][1].
Taun 2002, Coxon kaluar ti blur alatan konflik internal para personilna, tapi dina taun 2009, Blur ngayakeun konsér reuni[1]. Noel Gallagher, gitaris Oasis nyebutkeun yén Graham Coxon téh nya éta gitaris nu miboga bakat anu hadé dina generasina[1]. Graham Coxon ogé gues ngarilis sababaraha album solo, diantarana: The Sky is too High (2998), The Golden D followed (2000), Crow Sit On Blood Tree (2001), The Kiss Of Morning (2002), Love Travels At Illegal Speeds (2006), jeung The Spinning Top (2009)[2].


text:
Bedog
Bedog téh pakarang paranti motong, tuktak-teukteuk.[1]. Bangsa péso gedé paranti kudak-kadék.[2]. Pakarang paranti kudak-kadék.[3]
Daptar eusi
Pungsi Bedog[édit | sunting sumber]
Pungsi Praktis[édit | sunting sumber]
Pungsi praktis leuwih nyoko kana harti ngadeudeul pagawéan, nyindekelkeun kagunaan bedog dina kahirupan sapopoé kayaning keur nuar awi, meulah suluh, meulah awi, nyisit awi pibilikeun, kudak-kadék di kebon, keur meuncit sasatoan, nyacag daging jrrd. hal ieu luyu jeung ngaran-ngaran bedog nu aya pakaitna jeung pagawéan.[1] Bedog gagaplok dipaké kudak-kadék di kebon, bedog pameuncitan dipaké meuncit sasatoan, bedog jonggol atawa bedog hambalan biasana dipké mesék kalapa kalawan misahkeun tapasna, bedog gula sabeulah dipaké pikeun ngabutik.[1] Dina pungsi praktis, bedog téh henteu ngutamakeun wangun nu alus, tapi leuwih ngutamakeun kakuatan jeung seukeutna.[1]
Pungsi Simbolis[édit | sunting sumber]
Jaman baheula bedog miboga ajén karamat. Bedog boga ajén pikeun ngangkat harkat darajat nu nyimpenna, malah mah mibanda unsur lianna saperti mawa berkah salamet.[2] Kiwari simbol karamat geus ngalaman parobahan, lantaran kiwari mah nu némbongkeun simbol kagagahan téh kayaning boga mobil, motor jrrd.[2]
Pungsi Éstétis[édit | sunting sumber]
Pungsi éstétis tina bedog salian dipaké pakakas, bisa ogédijieun papaés di imah, dijieun barang koléksi.[1] Tumali kana pungsi éstétis bedog, panday jeung maranggi nyumponan udagan éstétis.[1] Wilah bedog di alus-alus, ukiran maranggi disaluyukeun jeung pungsina, atuh ragam hiasna beuki beunghar. WAnda pérah jeung sarangka beuki beunghar deuih, lian ti taliti dina detil. Ku cara kitu bedog sapuratina boga ajén nu luhung. Teu matak éra sanajan teu disebut karya seni ogé.[2]
Pungsi Ékonomi[édit | sunting sumber]
Bedog geus jadi komoditi, barang nu dijieun objék jual beli, aya babasan nu unina panday mah tara boga bedog hartina sasarina ari tukang mah tara bogaeun barang jieunanana sabab lamun aya nu meuli sok dijual. [4].
Référénsi[édit | sunting sumber]
- ↑ a b c d e f Pusat Studi Sunda. Kujang, Bedog, dan Topeng. Yayasan Pusat Studi Sunda. Bandung 2008.
- ↑ a b c d Satjadibrata, R. Kamus Basa Sunda. Kiblat. Bandung 2008.
- ↑ Panitia Penerbitan Kamus Basa Sunda. Kamus Basa Sunda R.A. Danadibrata. Bandung: Kiblat. 2008.
- ↑ Kujang, Bedog, Dan Topéng. Pusat Studi Sunda: Bandung 2008.


text:
Dérét waktu
Dina statistik jeung pamrosésan sinyal, deret waktu nyaéta runtuyan titik data, diukur dina nurunna waktu, pamisah rohangan tina interval waktu nu sarua. Analisa deret waktu ngandung sababaraha metoda nu nyoba ngartikeun deret waktu, salawasna dipikaharti dina kaayan teori titik data (timana data datang ? kumaha nga-generate-na?), atawa keur nyieun ramalan (prediksi). Prediksi deret waktu ngarupakeun model nu dipake keur prediksi kajadian nu bakal datang dumasar kana kanyaho nu geus kaliwat: keur prediksi titik data samemeh diukur. Conto ilahar nyaeta harga mimiti di pasar saham dumasar kana kajadian poe samemehna.
Model keur deret waktu bisa mibanda sababara bentuk. Dua kelas nu penting nyaeta model moving average (MA) jeung model autoregressive (AR). Dua kelas ieu bisa ditempo leuwih jentre dina kaca ngeunaan autoregressive moving average models (ARMA).


text:
Lawong
Lawong (Basa Indonésia: pengeras suara, Basa Walanda: luidspreker, Basa Inggris: loud speaker atawa speaker waé) nyaéta parabot pikeun ngabedaskeun soara supaya bisa jauh kadéngéna. Baheula mah lawong téh diperenahkeun dina tungtung tarompét. Lawong anu paling basajan nyaéta dampal leungeun; lamun urang nyalukan jelema nu jauh supaya kadéngéeun, dampal leungeun sok dilawongkeun bari diantelkeun kana sungut; dina radio ogé aya lawongan, nyaéta pikeun narikan soara, anu kasebut lodspéker. Lodspéker nyaéta transduser anu ngarobah sinyal listrik jadi frékuénsi audio (soara) ku cara ngageterkeun komponénna anu ngawangun selaput.
Daptar eusi
Spéker (parabot éléktronik pikeun ngabedaskeun soara)[édit | sunting sumber]
Dina saban sistem panghasil soara, alus henteuna kualitas soara gumantung kana lodspéker. Rékaman anu hadé pisan nu dikodeukeun kana pakakas panyimpen anu boga kualitas alus, sarta disadakeun maké deck sarta sistem lawong éléktronik kelas hadé, tetep waé hasil soarana baris goréng lamun spékerna boga kualitas goréng. Dina artikel ieu, baris dijelaskeun kumaha hiji spéker ngalakonan prosés ngolah soara. Sajaba ti éta ogé baris dipedar naha spéker dirarancang beda-beda sarta kumaha béda kasebut ngabalukarkeun éfék anu béda ogé kana kualitasna. Spéker nyaéta hiji téknologi ahéng anu ngabalukarkeun akibat anu pohara rohaka kana budaya urang. Tapi sajaba ti éta, sabenerna spéker ngan saukur hiji pakakas anu pohara basajan.
Nyieun sora[édit | sunting sumber]
Spéker téh mangrupakeun mesin tarjamah panungtung, kabalikan tina mikrofon. Spéker mawa sinyal listrik sarta ngarobahna jadi jadi geteran pikeun ngahasilkeun gelombang soara. Spéker ngahasilkeun geteran anu ampir sarua jeung anu dihasilkeun ku mikrofon anu dirékam sarta dikodeukeun kana pita kaset (tape), CD, jeung sajabana.
Diafragma[édit | sunting sumber]
Hiji panggerak ngahasilkeun gelombang soara ku cara ngageterkeun congcot anu leuleus (fléksibel) (atawa diafragma) sacara gancang. Congcot' kasebut biasana dijieun tina keretas, palastik atawa logam, anu padempét dina tungtung anu leuwih badag dina jero suspénsi. Suspénsi atawa surround mangrupakeun ratusan material anu fléksibel anu ngusikkeun congcot sarta ngeunaan bingkai logam dina panggerak nu disebut baskét. Tungtung panah dina congcot boga guna pikeun nyambungkeun congcot kana beulitan kumparan voice coil. Beulitan kasebut didempétkan kana baskét ku spider, anu mangrupakeun hiji cingcin tina bahan nu fléksibel. Spider nahan beulitan dina posisina bari durang-dorong bébas.
Magnét[édit | sunting sumber]
Prosés spaker coil usik, balik ka posisi mimitina sarta saterusna nyaéta minangka katut. Elektromagnet diposisikan dina hiji widang magnet anu konstan anu diciptakeun ku hiji magnet permanen. Kadua magnet kasebut, nyaéta elektromagnet sarta magnet permanen, berinteraksi hiji sarua séjén kawas dua magnet anu nyambung umumna. Kutub positif dina elektromagnet kabetot ku kutub négatif dina widang magnet permanen sarta kutub négatif dina elektromagnet ditampik ku kutub négatif magnet permanen. Sabot orientasi kutub elektromagnet bertukar, bertukar ogé arah sarta gaya tarik-menariknya. Ku cara kawas ieu, arus bolak-balik sacara konstan membalikkan dorongan magnet antara voice coil sarta magnet permanen. Prosés ieu pisan anu nyorong coil balik sarta kitu saterusna kalawan gancang. Sawaktu coil usik, manéhna nyorong sarta metot speaker cone. Hal kasebut menggetarkan hawa di hareup speaker, nyieun lambak sora. Sinyal audio elektrik ogé bisa diinterpretasikan minangka hiji lambak. Frekuensi sarta amplitudo ti lambak ieu, anu merepresentasikan lambak sora asli, mendikte tingkat sarta jarak pergerakan voice coil. Ku kituna bisa disimpulkan yén frekuensi sarta amplitudo ti gelombag sora diproduksi ku diafragma.
Speaker tradisional mroduksi sora ku cara nyorong sarta metot elektromagnet anu narajang cone anu fleksibel. Sanajan drivers dina dasarna ngabogaan konsép anu sarua, tapi ukuran sarta kakuatan anu dipiboga berbeda-beda. Tipe-tipe dasar drivers antara séjén: woofers, tweeters, sarta midrange. Woofers mangrupa tipe drivers anu pangbadagna anu dirarancang pikeun ngahasilkeun sora kalawan frekuensi pendék. Tweeters ngabogaan unit-unit anu leuwih leutik sarta dirarancang pikeun ngahasilkeun frekuensi pangluhurna. Sedengkeun midrange, sanggup menghasilan jarak frekuensi anu aya di tengah-tengah spektrum sora. Pikeun bisa nyieun lambak frekuansi anu leuwih luhur, diafragma drivers kudu bergetar leuwih gancang. Hal ieu leuwih hésé dipigawé kalawan cone anu ukuranana badag alatan hartosna, massa cone kasebut ogé badag. Ku sabab éta, hésé meunangkeun drivers anu leutik pikeun bisa bergetar cukup laun ambéh bisa ngahasilkeun sora kalawan frekuensi pohara pendék.
Sistem cross over dina speaker éléktronik[édit | sunting sumber]
Dina praktékna, speaker éléktronik merlukeun pemisahan antara woofer jeung wewengkon séjén sacara éléktronik, nyaéta kalawan cross over aktip. Dina hal ieu, aya sawatara sistem cross over, nyaéta sistem dua jalur sarta tilu jalur.
Sistem 2 jalur[édit | sunting sumber]
Pamakéan speaker éléktronik anu pangbasajanna nyaéta sistem 2 jalur atawa sistem bi-amp, anu bisa mikeun hasil anu memuaskan. Kauntunganana nyaéta pengecilan distorsi TIM (transient intermodulation) sarta bisa menyetel bass sarta treble sacara teuneung. Frekuensi peralihan dipilih 340 Hz (di luhur frekuensi resonansi asli). Hal ieu dirarancang pikeun pamakéan kotak speaker leutik. Lamun anjeun ngagunakeun sub woofer pikeun kanalbawah ieu, sarta kudu dirobah dibawah 100 Hz. Frekuensi resonansi pikeun kotak leuwih badag 20–40 Hz, kotak keur 40–80 Hz, kotak leutik 80 Hz kaluhur.
Daya power amplifier B1 minangka pengendali woofer dipilih luyu kaperluan urang. Daya woofer SP1 perlu dilebihkna ti daya amplifier, alatan sistem eupan balik baris réa nambahan tanaga anu dibikeun ka woofer. Pikeun ruang dawam daya amplifier anu cocog 20-30 Watt. Hadéna dipilih power amplifier anu cocog pikeun pamakéan nada pendék sarta miboga faktor sanding badag. Speaker SP2 bisa ngagunakeun tweeter waé (tweeter sarta super tweeter, mid range sarta tweeter atawa mid range sarta super tweeter) kalawan pemisahan konvrnsional ngagunakeun crossoveraktif, anu baris mikeun hasil memuaskan. Pilihan séjén pikeun sistem bi-amp nyaéta pamakéan speaker pepek dina kotak leutik minangka SP2 sarta sub woofer pikeun kanal handap anu terpisah.
Sistem 3 jalur[édit | sunting sumber]
Sistem ieu jiga jeung sistem 2 jalur, tapi di dieu nada tengah dipisahkan kalawan band pass filter. Aya sawatara jigana anu bisa dicokot ngeunaan speaker-speaker. Pilihan kahiji: SP1 woofer, SP2 mid range, SP3 tweeter. Pilihan kadua: SP1 sub woofer, SP2 mid range, SP3 super tweeter (frekuensi peralihan di handapeun 100 Hz sarta di luhur 15 KHZ). Pilihan katilu: SP1 sub woofer, SP2 speaker pepek (woofer, mid range, tweeter kalawan cross over pasif), SP3 super tweeter. Pasaratan power amplifier sarua jeung sistem 2 jalur. Penyetelan P3 dipigawé ngaliwatan pendengaran dina sistem anu geus terpasang. Mula-mula ti sisi ground diputar perlahan nepi ka dengungan anu nyatakeun adannya osilasi. Penyetelan optimum dipibanda kalawan muterna mundur saeutik ti posisi mula-mula.
Daptar merek Loudspeaker anu umumna dipikawanoh di Indonésia;
- BMB
- Pioneer
- Visioneer
- Marantz
- Kenwood
- Bungin
Rujukan[édit | sunting sumber]
- http://www.howstuffworks.com
- Perkembangan Tekhnologi Komunikasi Audio Visual, Angel Roberty